
Revolucija će biti... 

Anarhistička knjižnica 
na vašem računalu 



...katalogizirana! 

Pokrenut Centar za 
anarhističke studije 



Aleksander Saso Nakov u razgovoru govori o povijesti anarhizma u Bugarskoj i 
brutalnosti "socijalista" i njihovih logora 



Zatvori štite bogate i moćne, dok društvo nije ništa sigurnije zbog njihovog postojanja 

Zašto smo 
protiv 
zatvora, 
protiv svih 
zatvora? 


Danas dizajn sudjeluje u produkciji smeća, beskorisnih stvari i zato 
ga treba izokrenuti i izvrnuti ruglu 


Serbestičko 

'l4vvd kazan i e0 
MsSi dizajnu 


Borba protiv kolonizacije Sjeverne Amerike i genocida traje već 
500 godina, a sustav pokušava slomiti otpor svim sredstvima 

500 godina 
otpora 




Mogu li institucije osnovane od strane države biti od koristi 
anarhistima i koja je uloga sveučilišta u socijalnom sukobu 

Razlika između 
anarhije i 
akademizma * 



Država opet zatvara anarhiste kao primjer svima koji se usudu 
suprotstaviti nasilju na kojem sama 

Apsurdna 
optužba za 
terorizam 

Uvodnik 

Ispod pločnika je slobodarsko 
(ili anarhističko) glasilo, 
mogli bismo red 
dvomjesečnik, jer nam je 
hvatanje i praćenje 
zadanog ritma zasad 
polazilo za rukom. Unatoč 
svijesti o nestalnosti vremena i njegovom 
neprestanom izmicanju, ovakvo nam 
definiranje u okvirima vremena ipak garantira 
željeni kontinuitet. 

Osnovna ideja jest biti medij slobodarskog 
pokreta, te se može reći da na određeni način 
(iako ne u potpunosti) nastavljamo rad koji su 
započeli drugi objavljujući Comunitas, 
Nećemo i nedamo, Zaginflatch i cijeli niz 
drugih publikacija koje su obilježile godine 
rada slobodarskog pokreta kod nas. Unatoč 
tome što je propagandna bomba informacija 
odavno aktivirana, činjenica je da je njezin 
upravljač najčešće u rukama masovnih medija 
koji su oduvijek bili naklonjeni svim vlastima. 
Upravo stoga postoje događaji i ideje koje se 
zaobilaze, kojima je neka nevidljiva ruka 
odredila mjesto ispod svakodnevnih senzacija 
i dnevnih kronika gradskih ulica. Jedna od 
ideja Ispod pločnika jest stoga da između 
ostalog bude prostor za takve, najčešće 
zaobilažene ideje, vijesti, stavove, razgovore i 
aktualne situacije slobodarskog pokreta. Uz 
različite prijevode, autorske članke, 
predstavljanja novih knjiga i drugih izdanja 
Ispod pločnika također nastoji pružiti otvorenu 
diskusiju teorije i prakse, odnosno papirnatih 
stavova i svakodnevnih postupaka, a ne samo 
periodično izdanje ideja na papiru. Sve je 
ovo ionako tek mali doprinos onome što 
pokret radi, ono ostalo i bitno događa se u 
svakodnevnom životu, na ulici, na radnom 
mjestu, u školi, na fakultetu, u našim 
međusobnim odnosima... 

Raznolikošću stavova i ideja koje donosimo ili 
ćemo donositi želimo naglasiti važnost i 
nužnost propitivanja tuđih, ali i vlastitih 
stavova; nužnost diskusije i konstruktivne 
kritičnosti kojom istovremeno rušimo mito 
objektivnosti i konstanti naših stavova jer oni 
niti to jesu niti bi takvima trebali biti. Želimo 
naglasiti nužnost promjene proizašle iz 
osobnog promišljanja iznesenih stavova, a ne 
puko usvajanje predstavljenih ideja. Uz sve to 
treba reći da stavovi izneseni u tekstovima 
nisu nužno stavovi iza kojih stoji uredništvo, 
već tekstove objavljujemo zato jer ih 
nalazimo zanimljivima i dobrom podlogom za 
diskusiju i razvoj rasprave. 

I na kraju... u želji da dopremo do šireg 
čitateljstva, odlučili smo Ispod pločnika 
ostavljati i nafrekventnijim kulturnim 
mjestima i knjižarama čiji popis možete naći 
na zadnjoj stranici... 

Financiramo se donacijama, pa kada naletite 
na kutiju na kojoj piše "donacije", ubacite 
nešto, to će nam puno pomoći. 

Trenutno nemamo fizičku adresu, a 
kontaktirati nas možete putem elektroničke 
pošte. Ukoliko želite pomoći na bilo koji 
način, poslati vijest/prilog, ili primati Ispod 
pločnika na svoju adresu, pišite na: 
ispodplocnika@net.hr 



Ukratko o zimskom broju Ispod pločnika 

Organizirajte se! 



Vrijeme nam stalno izmiče, osmi broj Ispod 
pločnika je napokon gotov, iako smo željeli 
da odavno to bude tako. No, nije to posebno 
važno, ne radimo ovo zato da bi poštivali 
rokove, već zato jer smatramo da nam 
nedostaje vijesti,analiza i stavova koji ne 
prolaze kroz uobičajene filtere sustava. 

Nikad nismo planirali teme broja, uvijek su 
dolazile "same od sebe", gotovo inercijom, 
tekst bi se nastavio na tekst i broj bi ubrzo 
imao temu, čak i kada to nije bilo očito. Tako 
se ovaj broj dobrim dijelom bavi zatvorima i 
državnom represijom, ali pronašli smo 
prostora i za druge teme. 

Međutim, ne bavimo se zatvorima i 
represijom iz pozicije žrtvi koje kukaju nad 
svojom sudbinom i sudbinom naših prijatelja 
u zatvorima po cijelom svijetu. Anarhiste su 
proganjali i zatvarali pa će tako i nastaviti 
raditi dokle god se suprotstavljamo sustavu 
moći, autoritetima i manipulatorima koji 
pokušavaju ili uspjevaju oblikovati naš život. 
To je jasno i ne čudimo se tome, već 
potičemo sve na solidarnost, bilo s onima koji 
su zatvoreni, bilo s onima na slobodi, a koji su 
ugnjetavani na druge načine. Solidarnost je 
ono čega se svaka moć boji pa upravo zato 
pokušava okrenuti ljude jedne protiv drugih, 
kapitalističkom individualizmu, posjedovanju 
kao ideji sretnog i uspješnog života, visokim 
ogradama i kamerama kao sigurnosti. Danas 
sami pristajemo na represiju, kontrolu, 
snimanje... na jedan veliki zatvor u ime 
sigurnosti, koja nije naša, već sigurnost 
moćnika. Društveni mir znači sigurnost za one 
"gore" i njihove institucije, a na nama je da 
slušamo i slijedimo. Za sve ostalo nas 
uvjeravaju da ne može funkcionirati te da je 


ovo što imamo najbolji način organizacije 
društva i života. 

Mi to ne vidimo na taj način. Organizacija je 
važna i naše međusobno povezivanje je 
važno kako bi razumijeli različite potrebe, 
ideje i pristupe, ali organizacija u tom smislu 
ne predstavlja ništa slično postojećim 
institucijama i strukturama. 

Umjesto ovoga što nam se nudi, vidimo 
potrebu za organiziranjem stotina i tisuća 
malih grupa, inicijativa, projekata, koje će u 
svom zajedničkom djelovanju raditi na 
stvaranju boljeg svijeta, a to nužno znači 
nalaziti se u sukobu s postojećim, gdje sve 
radi protiv nas. Upravo zato se organiziramo 
na načine koje vlast nikad neće razumijeti, 
baš kao niti svi oni koji vjeruju u tu vlast ili su 
"oštećeni" njenim utjecajem. Naše 
organizacije nisu hijerarhijske, struktura je 
horizontalna, a praksa je pokazala da su u 
takvim organizacijma ljudi učinkovitiji, 
zadovoljniji jer jedino tako mogu uzeti stvari u 
svoje ruke i odlučivati o onom što ih se tiče u 
svojoj neposrednoj okolini. Masovnost i 
struktura današnje društvene organizacije to 
guši i onemogućava. 

U sljedećim brojevima Ispod pločnika ćemo 
se detaljnije i dublje baviti pitanjima 
organizacije, pokušati ćemo predstaviti neke 
od modela, dobra i loša iskustva... Ne zbog 
teorijske rasprave, već zbog praktične 
primjene tih modela, zbog potrebe da sebi i 
drugima damo alate kojim će svakodnevna 
borba biti učinkovitija. 

Do sljedećeg broja, cijeli život je pred vama, 
a društveni sukob koji traje nije tek teorijska 
rasprava, već proces koji zahtjeva aktivno 
sudjelovanje. Zato vas pozivamo da se 
organizirate i budete solidarni! 


Distribucija i financiranje 

Ispod pločnika želimo distribuirati na što različitijim mjestima. Ne postoji ciljana publika. Popis 
mjesta gdje ga je moguće pronaći nalazi se na zadnjoj stranici, a ukoliko želite pomoći u 
distribuciji, slobodno se javite putem e-maila i poslati ćemo vam željeni broj primjeraka. 

Sav rad na Ispod pločnika je volonterski, a financira se isključivo donacijama i benefit 
događanjima. Zato će svaka donacija biti od velike pomoći. Troškovi koje imamo su tisak, 
poštarina i još poneki sitni trošak. Unatoč niskim troškovima, oni ipak postoje i moramo ih iz 
broja u broj pokriti, o čemu ovisi i naklada, a koju želimo povećati kako bi proširili distribuciju. 

Akcije protiv simbola kapitalizma 

Obrana pješačke 
zone u Zagrebu 

Najvidljiviji simbol divljanja kapitalizma i 
pretvaranja javnih prostora u privatne 
svakako predstavlja takozvani "razvojni" 
projekt na zagrebačkom Cvjetnom trgu i u 
Varšavskoj ulici, gdje su gradski moćnici i 
investitor naišli na otpor, iako to nije bila 
dosadašnja praksa. 

Gradnja sličnih "razvojnih" projekata, poput 
benzinskih postaja, sličnih podezmnih garaža 
u centru grada i crkvi, do sada je u Zagrebu 
nailazila na blag ili nikakav otpor. "A što mi 
tu možemo?", bila bi rečenica koja bi svatko 
od stanovnika ugroženog prostora izgovorio i 
pokušao se prilagoditi novim uvjetima. 
Međutim, upravo na transformaciji centra 
grada, koji se sve više pretvara u prostor 
samozvane elite i bogataških dućana, kafića i 
ogromnih automobila, čini se da kapital po 
prvi put posrće zbog stalnih prosvjeda i 
pravnog nadmudrivanja oko raznih dozvola i 
rješenja. Nema sumnje, pravnu bitku dobija 
novac, no onu na ulici, oni uporniji, 
lako je u Zagrebu, za razliku od drugih 
evropskih gradova, riječ isključivo o 
građanskim i mirnim akcijama, čini se da one 
uspjevaju barem usporiti proces uništavanja 
pješačke zone i izgradnje još jedne garaže 
koja će izazvati dodatne gužve, a razmetnim 
bogatašima omogućiti parkiranje svog 
ogromnog statusnog simbola (automobila) u 
samom centru. 

Uz garažu, planiran je i šoping centar, prepun 
"ekskluzivnih" dućana, što dodatno govori o 
usmjerenosti cijelog projekta na najbogatiji 
sloj društva, što je samo jedan od koraka 
guranja "sirotinje" na periferiju, dok 
"uređeno" središte ostaje na korištenje 
"kremi" društva. 

Zagreb u ovome nije izoliran slučaj, ovakvu 
transformaciju nalazimo u cijeloj Evropi, no 
ono što se događa paralelno je sve širi otpor, 
koji osim lobiranja, građanskih prosvjeda i 
pravnog nadmudrivanja, sve češće uzima i 
druge forme. 

U simboličnom sukobu s kapitalističkim 
projektima, poput uništavanja pješačke zone 
u Zagrebu, posve je jasno da taj konkretan 
projekt nije jedini problem, niti uzrok svih 
problema, već tek jedan od primjera i 
simptoma stanja u kojem se društvo nalazi. 
Taj simptom jasno pokazuje sve veći jaz 
između bogatih i siromašnih, što u cijeloj 
Evropi i drugdje u svijetu uzrokuje niz napada 
na simbole kapitalizma, od ekskluzivnih 
dućana, skupih automobila, banke, nadzorne 
kamere... Zapravo sve ono što predstavlja 
temelje sustava i kontrole koja je zbog 
društvenih razlika sve veća. 

Danas uništavaju pješačku zonu i grade 
podezmu garažu, sutra postavljaju nadzorne 
kamere, prekosutra je interventna policija na 
svakom uglu, dok nas anoreksična 
manekenka nudi novim i skupim proizvodom 
kojim ćemo potvrditi svoj socijalni status i 
koliko vrijedimo... Gdje je kraj totalitarizmu u 
kojem živimo? 


Državna represija i politička osveta 

Alfredo Bonanno 
pljačke banke 

Prvog listopada u malom Grčkom gradiću 
Trikala uhapšeni su Alfredo Maria Bonanno 
i Christos Stratigopoulos, pod optužbom da 
su opljačkali banku. Christos je optužen za 
oružanu pljačku, a Alfredo za pomoć i 
prijevoz. Oboje uhapšenih su dugi niz 
godina izrazito aktivni anarhisti, dok je 
Alfredo Bonanno poznat autor niza tekstova 
zbog kojih je bio i zatvaran. 

Nakon što su uhapšeni, prebačeni su u zatvor 
u Amfisu, gdje su se nalazili do sredine 
siječnja, da bi onda zbog suđenja u Amfisi 
policajcima koji su ubili mladog Alexisa 
početkom prosinca 2008., bili prebačeni u 
zatvor Korydallos u Ateni. 

Od trenutka od kad su uhapšeni bilo je jasno 
da će državni službenici iskoristiti svaku priliku 
za političku osvetu poznatim anarhistima, a to 
se posebno pokazalo u slučaju Alfreda 
Bonanna koji sa svojih 73 godine teško 
podnosi užasne uvjete u jednom od najgorih 
evropskih zatvora (Amfisa). Uz već narušeno 
zdravlje (dijabetes) i pretrpan zatvor (po 
pedeset zatvorenika u jednoj prostoriji), 
situacija se samo pogoršala nakon što mu je 
nakon pojave bolova u ramenu 
dijagnosticiran rak. No, umjesto puštanja na 
slobodu i premještaja u bolnicu, što je inače 
praksa u ovakvim slučajevima u Grčkoj, 
zadržan je u zatvoru, odvjetnici ne mogu 


Šesti anarhistički 

Šesti anarhistički sajam knjiga u Zagrebu 
održat će se zadnji vikend u ožujku. Ove 
godine sajam seli u zagrebačko kino Europa, 
a osim već tradicionalnog okupljanja 
anarhističkih izdavača, grupa i pojedinaca, 
najavljene su i diskusije o strategijama 
socijalnih sukoba i akademističkom pristupu 
anarhizmu. Kao i svake godine, upućen je 
poziv za prijedloge programa koji kreiraju 
svi sudionici. 

Šesti Anarhistički sajam knjiga u Zagrebu 
održat će se od 26. do 28. ožujka 2010. 
godine u kinu Europa, Varšavska 3. 

Ove godine, sajam će posebnu pažnju 
posvetiti diskusijama o strategijama socijalnih 
sukoba i akademističkom pristupu anarhizmu 
(više na www.ask-zagreb.org), međutim, to 
su samo dvije teme predložene za diskusiju 
tijekom ovogodišnjeg sajma, dok je ostatak 
programa otvoren za sve prijedloge. 

Prva najava sajma je ujedno bila i poziv 
svima grupama, izdavačima i pojedincima da 
se prijave za sudjelovanje. 

Anarhistički sajam knjiga već šest godina 
okuplja izdavačke kuće, grupe, projekte i 
osobe uključene u slobodarski pokret, te sve 
zainteresirane. Osnovna ideja sajma je 
predstaviti anarhističku/slobodarsku literaturu i 
djelovanje što širem krugu ljudi, te stvoriti 
mjesto susreta i otvoriti diskusije važne za sam 


uhapšen zbog 



dobiti medicinsku dokumentaciju, a povrh 
svega, pri prebacivanju u Atenski zatvor je bio 
vezan lisicama (!?), iako je 30 godina mlađi 
Christos premješten bez lisica. 

Od trenutka hapšenja u svijetu su 
organizirane akcije solidarnosti, vrši se pritisak 
na vlasti u Grčkoj da oslobode Alfreda... U 
pismu koje je u svoje i Alfredovo ime uputio 
Christos, posve je jasno da se nalaze u 
užasnim uvjetima te da je takav tretman 
posljedica političke osvete vlasti zbog 
socijalnog sukoba koji potresa zemlju. 

Više informacija o razvoju situacije ćemo 
objaviti na našim web stranicama, a detalje 
na engleskom saznajte na http:// 
325.nostate.net ili http:// 
aftertrikala.blogspot.com 


sajam knjiga 

pokret i društvo. 

Tijekom prvih pet godina sajam je okupio 
velik broj sudionika i sudionica, a na tisuće 
ljudi je posjetilo sajam i sudjelovalo u 
programu. 

Sajam knjiga je osmišljen na način da kroz 
otvorenu koncepciju stalno bude podložan 
promjenama, primjedbama i otvoren za nove 
ideje, a svoj prijedlog možete poslati na e- 
mail adresu 

anarhisticki.sajam.knjiga@gmail.com 



Knjige i diskusije o društvenim promjenama i akcijama 

Anarhisti ne bježe od odgovornosti i otvoreno preuzimaju odgovornost za svoje akcije, dok država i njeni pomoćnici rade pokolje 

Tko anarhistima smješta 
bombaške napade? 



Drugi put u posljednjih šest godina iz Italije 
dolazi vijest o bombaškom napadu koji su 
navodno izveli anarhisti i to, ni manje, ni 
više, već «Neformalna anarhistička 
federacija«, koja, pazite sad slučajnosti, na 
talijanskom ima istu skraćnicu (FAI), kao i 
Anarhistička federacija Italije, organizacija 
koja djeluje javno, otvoreno i ne izvodi 
napade koji nasumično ugrožavaju. Ono što 
posebno upada u oči je činjenica da su svi 
napadi s tim potpisom izvedeni na način da 
šire paniku, nazivi akcija posve su apsurdni i 
smiješni, a akcije upućuju na to da je sve 
policijska namještaljka, što nije rijetka 
pojava u Italiji (pa i drugdje). 

Onima koji možda nisu pročitali spornu vijest, 
koja je u Italiji dovoljno jako odjeknula da 
zasluži prevođenje i u Hrvatskoj, prenosimo 
osnove informacije... Mainstream mediji su 
objavili vijest o bombaškom napadu na 
milanskom sveučilištu, gdje je krivo spojenih 
dva kilograma dinamita izazvalo manju 
eksploziju i nije nanesena nikakva šteta. 
Odgovornost za napad preuzela je fantomska 
grupa Neformalna anarhistička federacija 
(Federazione Anarchica Informale- FAI). U 
letku koji je pronađen FAI preuzima 
odgovornost za postavljeni eksploziv, a letak 
je naslovljen sa "Operacija Eatthe Rich" i 
najavljuje napade na centre u kojima su 
pritvoreni imigranti prije nego ih se 
identificira i izbaci iz Italije. Traži se 
zatvaranje tih centara. 

Navodna organizacija FAI potpisala se i na 
omotnici u kojoj je bila lisnica s eksplozivnim 
prahom i koja je otkrivena na stolu direktora 
Centra za identificiranje i deportaciju u 
mjestu Gradišća d'lsonzo pokraj Gorizije. 
Omotnica je imala marke, ali ne i pečat 
pošte, a u lisnici je bio prah koji se koristi za 
petarde. Prema navodima medija, voditelj 
centra Luigi del Ciello refleksno je i brzo 
reagirao bacivši omotnicu na pod pa da mu 
nije eksplodirala u rukama i nije ozlijeđen. 

To su događaji koji su se odigrali 16. prosinca 


2009. godine, a upravo su se po istom 
scenariju odigrali događaji u prosincu 2003. 
godine, kada je pismo-bombu primio 
Romano Prođi, koji je također ostao 
neozljeđen, iako je bomba izgorjela (kako 
navode mediji) u njegovom domu. Za taj 
napad odgovornost isto preuzima fantomska 
Neformalna anarhistička federacija. 

I dok su za nekoga tko ne poznaje anarhistički 
pokret, ideje, strategije i uopće odnose unutar 
pokreta, to možda posve normalne vijesti, 
ovdje sve smrdi na policijsku namještaljku. 
Počevši od naziva, odnosno skraćenice FAI 
(ujedno i skraćeni naziv za Federazione 
Anarchica Italiana) koja očito za cilj ima 
diskreditaciju najstarije anarhističke 
organizacije u Italiji, koja okuplja velik broj 
članova i simpatizera. Već 2003. godine FAI 
je osudio ovakvo korištenje te skraćenice i u 
svojoj izjavi za javnost rekao kako "samo 
policija ili njeni suradnici mogu na ovakav 
način izložiti anarhiste represiji". 

I dok FAI s opravdanom sumnjom tvrdi da je 
riječ o policijskoj podvali, na što ukazuje više 
od jedne činjenice, pogledajmo što još govori 
tome u prilog. 

Uopće sam naziv "Operacija Eatthe Rich" je 
više nego smiješna i ako ste ikada bili u prilici 
vidjeti policijsku interpretaciju onoga što 
antagonistički pokreti rade, jasno je da će 
upravo ovakav naziv biti izabran. Sjetite se 
samo snimaka policijskih vježbi i "razbijanja" 
prosvjeda, gdje "prosvjednici" nose 
transparente s najapsurdnijim natpisima. Ovo 
nije niti vrijedno daljnjeg razmatranja. 

Drugo je odabir imena. Osim diskreditacije 
postojeće organizacije, što smo već 
obrazložili, uopće ideja "neformalne 
federacije" je posve nespojiva s idejom 
organizacije za koju se anarhisti zauzimaju. 
Dok su jedni organizairani u federaciju, koja 
je bazirana na ideji masovne, javne, velike 
organizacije, drugi su, poput insurekcionista, 
na koje se očito ovom akcijom djelomično 
(djelomično, jer se napada i FAI) cilja. 


okrenuti neformalnoj organizaciji, noto je 
pak nespojivo s idejom federacije, koja je u 
svojoj naravi formalna. Postoji niz naziva koji 
su se tu mogli naći, no federacija nikako. 
Jednako važan je i odabir ciljeva te ishodi 
ovih akcija. Čak i ako bi mogli reći da je 
napad na Romana Prodija direktan, zapravo 
nije o tome riječ, jer pismo je mogao otvoriti 
netko od ukućana, a s druge strane, riječ je o 
političaru koji je daleko liberalniji od mnogih 
koji su u ovom slučaju bili bolja meta. Možda 
to ništa ne dokazuje, no dovodi policijske i 
medijske tvrdnje u sumnju. 

Također, izbor posljednje mete je posve 
nelogičan. Zašto bi bilo koja anarhistička 
organizacija organizirala napad na 
sveučilište, gdje anarhističke ideje pronalaze 
podršku među studentima i profesorima, a 
navodno su time pokrenuli kampanju protiv 
centara za deportaciju (zatvora za "ilegalne" 
useljenike). Kakve uopće veze ima sveučilište 
stim centrima? 

Logika iza ovih napada je i više nego 
apsurdna i upravo zato možemo govoriti o 
podmetanju. Osnovna ideja je diskreditirati 
anarhistički pokret, okrenuti društvo protiv svih 
anarhista, protiv talijanske federacije, koja je 
izrazito vidljiva, a čije ime (skraćenica) se 
sada pojavljuje u medijima i povezuje s 
terorističkim napadom koji je bio usmjeren na 
slučajne prolaznike. Sve do sad navedeno 
upućuje na ovakav zaključak. Država na sve 
načine pokušava kriminalizirati anarhistički 
pokret, ali i pokret za zaštitu prava useljenika, 
protiv kojih je aktualna vlast u Italiji objavila 
rat. 

Takav scenarij potvrđuje i Anarhistička 
federacija Italije u svojoj reakciji na najnoviju 
policijsku provokaciju, gdje otvoreno 
prozivaju policiju i tvrde da država i njene 
institucije ne mogu i ne žele tolerirati 
obilježavanje pokolja koji su počinili u 
Milanu 1969. prije točno četrdeset godina, 
kada su ubili anarhistu Giuseppea Pinellija (o 
čemu je i nobelovac Dario Fo napravio 
dramu) i podmetnuli bombu u 
antianarhističkoj akciji na trgu Fontana ubivši 
1 6 i ranivši 88 ljudi (više o slučaju Piazza 
Fontana i Pinelliju na http:// 
www.katesharpleylibrary.net/f7ml 4m). Upravo 
u trenutku kada su anarhisti u Milanu i cijeloj 
Italiji obilježavali ove tragične događaje, 
policija opet podmeće eksploziv i širi paniku. 
U svojoj izjavi za javnost, FAI poziva na 
prestanak širenja dezinformacija, pogotovo 
novinare, čija uloga bi trebala biti širenje 
informacija, a ne autoritarne propagande. 
Ovaj slučaj još jednom pokazuje da su država 
i njeni poslušnici najveći teroristi. Nasilje, 
zastrašivanje, ugnjetavanje, neravnopravnost, 
autoritarnost, osobna korist... sve su to metode 
državnog terorizma, a upravo protiv toga se 
anarhisti bore. 


Mogu li institucije osnovane od strane države biti od koristi anarhistima i koja je uloga sveučilišta u socijalnom sukobu 

Razlika između 
anarhije i akademizma 



Nedavno sam imao priliku sudjelovati na 
međunarodnoj akademskoj konferenciji u 
Moskvi, „Hijererhija i moć u povijesti 
civilizacija", organiziranoj od strane Ruske 
akademije znanosti. Prisustvovao sam 
diskusijama koje su tematizirale izgradnju 
alternativa hijerarhijskom modelu 
organiziranja i trenutačnu državnu represiju 
prema socijalno angažiranim pokretima. 
Smatram to interesantnim s obzirom da sam 
odustao od studiranja (nisam završio čak ni 
tri semestra). Uglavnom ne volim 
sveučilištarce i vjerujem da je akademska 
zajednica jedna od institucija moći koju 
treba dokinuti. 

Od preko stotine sudionika mislim da sam bio 
jedan od dvojice bez doktorata ili magisterija 
(a ta druga sirovina je bila na istim 
diskusijama kao i ja) i jedini bez ikakve 
sveučilišne diplome. Bilo bi zabavno i 
vrijedno truda da sam se prokrijumčario na 
konferenciju - uostalom, sveučilišne diplome 
je lagano krivotvoriti pa tako „radikalni" koji 
žele postati učitelji ne trebaju trošiti pet 
godina svog života za prave papire. Ali, ovog 
sam puta bio pozvan od strane organizatora 
diskusija, također kritičnih prema 
akademizmu i željnih diskusije bez velikoga 
teoretskog odmaka od aktualnosti socijalnih 


pokreta i represije nad njima. 

Da sam antropolog, mogao bih napisati 
lijepu etnologiju tog čudnog plemena 
akademika. Ali iz moje avangardne 
perspektive anarhiste mogu reći još više. Bilo 
bi poprilično lagano samo dogmatično 
istaknuti da je akademija jedna od vladajućih 
institucija, te stoga naš neprijatelj i stati na 
tome. To bi također za krilo kompliciranije i 
korisnije činjenice. Sveučilišta su također bila 
žarišta (ili da kažem „locusi") pobuna i 
socijalnih pokreta. Moji ruski prijatelji 
napomenuli su mi da se anarhistički pokret u 
Rusiji uvelike rehabilitirao na Odsjeku za 
povijest osamdesetih godina, a njegovo 
zadnje uporište među širokim masama bijaše 
muzej u Kropotkinovoj kući, zatvoren 1931. U 
pauzama ustanaka, sveučilišta međusobno 
razmjenjuju besplatnu hranu, logistiku, 
financije, medije (npr. prezentacije 
studentskim organizacijama), prostore i 
zaposlenike. Veze među sveučilištima mogu 
ublažiti državnu represiju i dodijeliti 
legitimitet onim pobunjenicima koji se 
prerušavaju, makar privremeno, u disidente. 
Nije slučajnost tako lagano muljanje i 
manipuliranje resursima na sveučilištima. 
Sveučilište bi trebalo biti poprilično 
oslobođen prostor unutar okvira dominacije. 


Osobno znam nekoliko sveučilištaraca koji su 
iskreni antiautoritarci i mnogo su me naučili. 
Poznajem i ljude koji su zadrti anarhisti te su 
također zaposleni na sveučilištu. Ne mogu se 
sjetiti ni jedne druge elitne institucije s toliko 
dobrih ljudi koji ne zaboravljaju (već ih prije 
direktno upućuju) socijalna pitanja na 
svojem poslu. 

Ali kada se anarhija i akademizam isprepliću 
uvijek se zapitam: „Da li su ovi ljudi 
anarhistički akademici ili akademski 
anarhisti?" Howard Ehrlich, Noam Chomsky, 
Michael Albert, David Graeber, bell hooks 
(nije anarhistkinja, ali je teoretski važna 
mnogima) i Petar Kropotkin rekli su ili učinili 
stvari koje smatram vrlo naivnima i štetnima 
na način koji direktno reflektira njihov 
privilegirani odnos s autoritetom kao 
članovima/icama elitnih institucija. Ali tko 
može zanijekati njihov doprinos pokretu? 
Doduše, anarhisti mogu zanijekati sve, ali 
većina nas pronalazi nešto vrijedno u 
radovima barem nekih navedenih učenjaka i 
bez njih bi pokret imao samo ljude koji 
istražuju na način Johna Zerzana (i mene, 
kad smo već kod toga). A istraživanja su 
područje gdje akademska zajednica može biti 
od velike koristi anarhistima. Satjeravaju nas 
u kut u pogledu istraživanja i kritičke debate. 

značilo da izgradnja ovakvih općih 
(urođeničkih u ovom slučaju) identiteta nema 
velikog značaja, pa bi tako fraza „pet stotina 
godina otpora" bila samo politički slogan 
jednake težine kao i recimo, „izbacimo 
Indijance". S druge strane, takvo polazište 
daje pravo da se identitet druge osobe 
interpretira po želji i samo je slučajnost da su 
ljudi, kao što si ti, prije pet stotina godina 
imali identičnu retoriku). Naravno, nisu svi 
znanstvenici vjernici, ali velika većina jest. 
Sveučilištarci znaju biti poprilično arogantna 
gomilica koja prigovara autsajderima gaženje 
po njihovoj ledini. Sjećam se razgovora od 
prije partjedana kad me jedna anarhistička 
akademičarka optužila za „romantiziranje" 
nezapadnih društava. Nije mogla poduprijeti 
ovu optužbu, a u stvari jedino što sam bio 
učinio je da sam nabrojao par društava u 
kojima je način rješavanja konflikta temeljen 
na sveopćoj intervenciji prije nego na 
specijaliziranoj arbitraži, što u stvari nije 
kvalitativna izjava pa samim time nema 
mjesta „romantiziranju" (osim da sam rekao 
nešto kao: ,,i oni svi vjeruju da..." ili „... i 
funkcionira besprijekorno!"; što nisam). U biti 
je prigovarala mom hodanju po njezinom 
ognjištu jer bi nezapadne civilizacije trebale 
biti intelektualno vlasništvo antropologa dok 
se istovremeno (nezapadnim civilizacijama) 
njihove autohtone biljke patentiraju i religije 
kasape i prodaju hipijima. 

Ali u drugačijim uvjetima sveučilištarci će se 
voljno spustiti sa izdignutih pijedestala i 
poslušati anarhiste s obzirom na to da smo 
očito u mnogim stvarima bolji od njih. U 
Moskvi je nekoliko tipičnih „profesorolikih" 
došlo na anarhističke diskusije te kasnije reklo 
organizatorima da su gotovo proplakali čuvši s 
koliko strasti i inteligencije ljudi govore o 
svojim proživljenim iskustvima umjesto da 
okolišaju poput ugojenih eksperata braneći 
svoje ognjište. Takve smo simpatije zaradili 
unatoč činjenici da mnogi od nas nisu bili 
„ušminkani" i da smo često iskreno govorili o 
potrebi spaljivanja policijskih auta i 
izvlačenju ljudi iz zatvora (znate, ono što 
anarhisti ne smiju spominjati pred 
„normalnim" ljudima u strahu da ih ne 
preplaše). 

Povremeno poniranje u akademske vode 
može nas opslužiti teorijski korisnim i 
izazovnim informacijama stvorenih od ljudi 
koji nemaju ama baš nikakva interesa u 
potvrđivanju našeg svjetonazora. Također 
nam može donijeti saveznike koji bi 
pridonijeli većoj društvenoj prihvaćenosti 
našeg pokreta, nove veze, nove mogućnosti 
komunikacije, a ne moramo se ni pretvarati 
da ih ne želimo dokinuti. U članku koji sam 
iznio na ovoj konferenciji otvoreno tvrdim da 
akademski diskurs može doprinijeti jedino 
nepravdama koje proizvodi pravni sistem te 
da sveučilište treba dokinuti u jednakoj mjeri 
kao i zatvore. 

Kad bi se anarhisti počeli više okorištavati 
akademskom zajednicom, trebali bi pripaziti 
na nekoliko opasnosti i svjesno razlikovati 
anarhiju i akademizam. Ne želimo biti poput 
tih ljudi. Uvijek se moramo identificirati i 
boriti s najeksploatiranijim i 
najdiskriminiranijim članovima društva i 
kakav god oblik poštovanja i prihvaćanja 
pridobili, mora biti u potpunosti drugačijeg 


Anarhisti su lijeni istraživati. Mnogi preferiraju 
religiju naspram istraživanja. 

Općeprihvaćena, i objektivno kriva, stajališta 
koja su od iznimne važnosti za anarhističku 
teoriju slobodno cirkuliraju pokretom. Neke 
osnovne pretpostavke primitivističke, 
veganske i povijesnomaterijalističke struje 
anarhizma bile bi davno odbačene da imamo 
kulturu ozbiljne analize i debate. Umjesto 
toga imamo kulturu referiranja na internet 
forumima. 

Također mislim da smo mogli napredovati u 
vječitom promišljanju o prirodi formalne i 
neformalne moći i dosegu u kojoj svaka 
dopušta uspostavu ili propitivanje hijerarhije. 
Ali, avaj, u našim krugovima to je još uvijek 
svačija procjena. 

U Moskvi sam saznao za Projekt rane države, 
mrežu znanstvenika koji istražuju pojavu i 
evoluciju države. Zašto anarhisti nisu upoznati 
s ovim istraživanjem? Zašto se ograničavamo 
na anarhističke krugove i literaturu u potrazi 
za novim informacijama i zašto ne 
pokušavamo više intervenirati i utjecati na 
akademske diskusije? Jedan poznanik mi je 
ispričao zanimljivu priču, vezanu za ova 
pitanja, o razgovoru koji je vodio sa 
deprimiranim klimatologom. Čovjek nije vidio 
izlaza iz katastrofe kao posljedice klimatskih 
promjena. Zalio jeza nepostojanjem 
globalne mreže aktivnih ljudi s vizijom 
decentra lizi ranog i neindustrijskog društva te 


je opisao nešto vrlo slično anarhističkom 
pokretu nesvjestan da tako nešto već postoji. 
Činjenica da gotovo nijedan klimatolog nije 
uključen u direktnu borbu unutar pokreta (a 
oni su veoma očajna skupina ljudi) svjedoči 
našem neuspjehu u komunikaciji s (ključnom) 
skupinom ljudi koji su potencijalni saveznici. 
Također svjedoči nerazumijevanju 
znanstvenika o njihovoj ulozi u sistemu, na što 
ću doći kasnije. 

Samo da napomenem, nije mi namjera 
portretirati znanstveno istraživanje kao nešto 
bezuvjetno valjano. Baš poput svih ostalih i 
znanstvenici imaju svoju vlastitu mitologiju. 
Možda najodbojniji dio može biti nađen u 
njihovoj kreacionističkoj te(r)oriji, a to je 
područje koje u biti nije (nažalost) mitologija 
o kojoj pričam. Većina se mitova razlikuje od 
discipline do discipline. Čuo sam naprimjer iz 
usta profesora vrlo cijenjenih u svojim 
krugovima mitsko nabijena stajališta kao: 
„Svrha organizama je da perpetuiraju DNA" 
(Čekaj, niz kiselina može imati plan? Nešto za 
što tvrdiš da je nakupina proteina može imati 
svrhu? A koja je svrha tvog preokretanja 
tradicionalnog lanca vrijednosti kako bi život 
postao samo suvišan instrument? I zašto imaš 
taj nož u ruci i gdje je nestao moj štakor?). 
...ili: „...nema smisla pratiti ga (urođenički 
otpor) više od 30 godina unazad" (Oh, dakle, 
s obzirom na to da svatko ponaosob izgrađuje 
vlastiti identitet tijekom svoga života, to bi 

oblika. Mi preferiramo onaj oblik poštovanja 
koji lopovi njeguju između sebe naspram 
onoga među profesionalcima s naslovom. 
Predočite si licemjerje i sljepoću akademske 
zajednice koji studiraju „hijerarhiju i moć" u 
jednom konkretnom slučaju: na večeri nakon 
završetka konferencije. Stotinu dama i 
gospode u skupim toaletama i odijelima 
halapljivo proždirući hors d'ouevres u 
zaštitarima čuvanoj zgradi u glavnom gradu 
siromašne države, samo estetski svijesnih 
nekolicine anarhista u majicama i jeansu od 
kojih neki skrivaju oružje koje nose zbog 
konstantne, realne opasnosti od fašista, a u 
kojoj se nalaze zbog vrlo realne borbe koju 
vode s istima, uobičajeno kradući srebrninu i 
puneći plastične vrećice delicijama kako bi se 
prehranili sljedećih nekoliko dana. Sjećam se 
jednog razgovora: jedan lakomisleni profesor 
spomenuo je dražestan hotel na obali u 
kojem je odsjeo za vrijeme konferencije u 
Barceloni. Nisam si mogao pomoći, a da se 
ne ubacim: „Ah, da, tamo je bilo ribarsko 
naselje prije nego što su ga uništili i sagradili 
umjetnu plažu. Bilo je stvarno lijepo." Nije 
shvatio ironiju. Da ponovim: ne želimo biti 
poput tih ljudi. 

Sto ova djelomična separacija znači 
anarhistima na sveučilištima? Ne vidim 
nikakvo licemjerje u toj poziciji, samo sukob 
interesa. „Nisi svoj posao", da citiram Brada 
Pitta. Ja sam bio vozač taksija, a vjerujem da 
sve aute treba uništiti. Ovo samo reflektira 
kontradikciju kapitalističke stvarnosti: ubijamo 
se kako bi živjeli. 

Puno je dobrih stvari koje anarhisti mogu 
učiniti na sveučilištima. Teoretiziranje, 
direktna komunikacija s mnogima van 
anarhističkih krugova i intervencije u javni 
diskurs. Kao što je stvar sa svim anarhistima 
radnicima, ako su predani i dobro odrađuju 
svoje anarhističke aktivnosti, to će ih odvući u 
probleme. Mislim da bi im, primjerice VVardu 
Churchillu i Davidu Graeberu, trebalo 
savjetovati da ne odstupaju od svojih stavova, 
iako im njihove političke odluke ugrožavaju 
posao. Sveučilište lako probire 
dobronamjerne, ali pasivne, antiautoritarce 
pretvarajući ih u disidente i funkcionare. 

Poput svih, i akademije moraju birati strane. 
(Sa anarhističkog stajališta, odabiranje strane 
uključuje mogućnost oblikovanja vlastite. 
Kada govorim o biranju strana ne mislim da 
se svi trebaju striktno odlučiti kojoj grupaciji 
će se prikloniti, nego samo da je vrlo teško 
ostati neutralan u jurećem vlaku.) 

Tražeći objektivnu neutralnost istovremeno ne 
govoreći ništa o svojoj elitnoj poziciji unutar 


društva, vrlo jasno daje do znanja koji je 
njezin izbor. 

Pitanje proučavanje pokreta od strane 
akademske zajednice nanosi ozbiljnu štetu 
samom pokretu. Naša narcisoidna strana 
mogla bi biti oduševljena akademskim 
analiziranjem, ali takve su studije prijetnja. 

Mi želimo konstruktivnu kritiku, ali sudim da 
nikako ne bismo trebali željeti biti čitki i jasni 
samom autoritetu, glavnom potrošaču svih 
akademskih proizvoda. Kao što antropolozi 
pomažu CIA-i u upravaljanju Irakom i 
Afganistanom, također bi mogli pružiti 
informacije koje olakšavaju represiju i 
infiltraciju u pokret. 

Ne trebamo profesionalce kako bi nas 
osposobili za komunikaciju s ljudima. Samo 
će nas „prevesti" autoritetu. Sami moramo 
izgraditi vlastite mreže koje će se proširiti van 
geta. U međuvremenu moramo opstruirati 
bilo kakve analize i studije naših mreža. To je 
malo čudno s obzirom da su nam mreže od 
manje važnosti, ali vlast to stvarno ne 
razumije. Mnoge naše taktičke pobjede mogu 
se objasniti njihovim nepoznavanjem 
funkcioniranja mreže. Još uvijek, bogati, 
pokušavaju pronaći vođe i objasniti si 
strukturu financiranja. Jednom kada uspiju 
prevesti funkcioniranje mreže na jezik i u 
elemente kažnjivo jasne tehnokratima, 
policijska kontrola pokreta horizontalnog 
karaktera postat će znatno učinkovitija. 

Iz tog razloga, s ironijom, ali i ozbiljnošću, 
pozivam na ekskomunikaciju svih akademskih 
anarhista koji proizvode za akademiju, a ne 
za pokret. Ako proučavate funkcioniranje 
mreža, pokušajte nama objasniti kako ih 
uspješno proširiti na ljude prikačene na 
sistem, a ne kako analizirati naše mreže da bi 
bile jasne autsajderima, koliko god to 
intelektualno stimulirajuće bilo. 

Samo produciranje informacija opskrbljuje 
sistem čak i ako su te informacije 
revolucionarne u svojoj osnovi. S obzirom na 
to da su ljudi u demokratskim društvima 
izrazito pacifizirani, čak im ni dobra 
informiranost neće biti dovoljna da uzvrate. 
Nisu informacije ono što nedostaje. Institucije 
moći, a ne ljudi, su one koje su spremne 
reagirati na ovakve informacije. Makar one 
bile kritične i dolazile od disidentskih 
znanstvenika, pomoći će im u vlastitoj 
korekciji. 

Projekt rane države odličan je primjer. U tim 
se radovima jasno razbija etatistička 
mitologija da stvaranje države proizlazi iz 
potrebe ili iz društvenih ugovora. Jasno daje 
do znanja da je država nametnuta institucija. 


te stoga ima jasniji uvid u pravu prirodu 
demokracije od bilo koga na ljevici. Ipak, ova 
informacija neće doći do širokih masa, jer 
vlada i kapitalisti kontroliraju infrastrukturu 
koja oblikuje javno mnijenje, a ti znanstvenici 
nisu uključeni u javno djelovanje i stoga 
nemaju priliku direktno davati takve 
informacije ljudima. S druge strane, među 
istim tim radovima može se neizbježno 
pronaći znanstvenike „humanitarnog" 
karaktera, koji iskorištavajući nove spoznaje o 
pojavi rane države, pružaju analize kako 
uspostaviti državnu kontrolu u „propalim" ili 
„slabim" državama, npr. Somaliji, gdje se 
američka i etiopijska vlada tuku s gusarima, 
plemenima i teroristima od kojih su mnogi 
organizirani upravo po horizontalnom 
principu. 

Za koji od ovih različitih pristupa mislite da će 
biti financiran od strane vlade? Koji će biti 
revaluiran i proširen, i koji će pronaći svoje 
mjesto u razvojnim politikama i strategijama 
vlade? To je razlog zašto je prividna 
neovisnost sveučilišta toliko važna. Disidenti 
će razvaliti mašinu. 

Ovakav ironičan zaključak možda ističe 
najvažniju razliku između akademizma i 
anarhista. Sveučilištarci sve stavljaju u okvire 
diskursa. Njihova fundamentalna mantraza 
neutralnošću glasi: samo želimo razgovarati o 
ovim stvarima, proučavati ih, a ne biti aktivni 
sudionici. Najaktivniji među njima davat će 
političke preporuke (namijenjene onima koji 
oblikuju politiku, tj. eliti) i zato njihova 
koncentracija na diskurs ističe lojalnu, 
tehničarsku pasivnost unutar sistema. 
Najapsurdnije je u svemu tome što se djela 
koja su vrlo jasno akcije označavaju kao dio 
„literature". 

S druge strane, anarhisti o stvarima govore u 
okvirima akcije. Čak je i govor, u svom čistom 
obliku, akcija jer mu je svrha stvaranje 
promjene. U našim najapsurdnijim trenucima, 
potpuno simbolične pobune nazivamo 
direktnim akcijama. Takvim komuniciranjem 
ističemo da smo u ratu sa sistemom i da 
stvarno želimo nešto poduzeti u vezi toga; 
radije se osnažujemo, nego da postajemo 
pasivni promatrači. 

To je naša snaga i ono što baš nikada ne 
smijemo izgubiti, bez obzira na to kakve ulete 
u akademski svijet pojedini anarhisti 
poduzimali. Ovakav pristup, ovakav naglasak 
na akciji, ono je što one sveučilištarce koji se 
smatraju antiautoritarcima treba natjerati da 
prihvate. 

Peter Gelderloos 

Aleksander Sašo Nakov u razgovoru govori o povijesti anarhizma u Bugarskoj i o brutalnosti "socijalista" i njihovih logora 

Svi režimi i države 
zatvaraju anarhiste 



Aleksander Sašo Nakov je već više od 
sedamdeset godina član Federacije 
anarhista Bugarske - FAB # te jedan od 
njenih ponovnih pokretača nakon pada 
socijalizma i režima koji je mnoge anarhiste 
u Istočnoj Europi stajao slobode, ali i života. 
Taj naizgled krhki starac prvenstveno daje 
dojam snažne osobe koja se cijeli život bori 
za bolji svijet, a ideje kojima je ostao 
dosljedan cijeli život, nije zaboravio i 
napustio niti nakon 15 godina koje je proveo 
zatvoren u bugarskim logorima. I danas 
aktivno sudjeluje u radu pokreta, a poruka 
koju je jasno poslao svim mladim ljudima na 
Balkanskom anarhsitičkom sajmu knjiga u 
Solunu 2009. godine, bila je posve 
jednostavna: Mladima mogu poručiti samo 
jedno - borite se! 

Kada si prvi put došao u kontakt s 
anarhističkim pokretom? 

Moj prvi kontakt s anarhističkim pokretom bio 
je 1936. godine, u vrijeme španjolske 
revolucije. Zato što su vodeća snaga u toj 
revoluciji bili anarhisti, u Perniku, glavnom 
gradu pokrajine gdje sam u to vrijeme radio, 
jedan momak, Milen Pavlov, širio je ilegalne 
anarhističke biltene koje je tiskala Federacija 
anarhista u kojima su zbivanja u španjolskoj 
bila predstavljena drugačije nego u „žutoj 
štampi" koja je o tome također pisala. Bio 
sam uključen u tu grupu mladih ljudi u 
Perniku (oko 12-13 ljudi) i počeli smo 
kampanju protiv Franka i falange, a koja se 


sastojala od slogana i plakata na zidovima 
koje je također tiskala federacija. 

Kada su u rujnu 1938. godine boljševičke 
snage napustile Španjolsku, uvidjele su da im 
revolucija ne ide na ruku, i kada je Staljin 
naredio njihov odlazak i prije toga kako kako 
bi sabotirao revoluciju jer mu se nije svidio 
njen slobodarski i anarhistički karakter. Tako 
su boljševici otišli u rujnu 1938., ali anarhisti 
su napustili bojno polje tek u ožujku i travnju 
1939. godine, tek nekoliko mjeseci nakon što 
su boljševici i fašisti postali prijatelji, 
potpisujući pakt Molotov- Ribentrop. Ovaj 
pakt je pomogao Hitleru da započne rat protiv 
Poljske, a kada su njemačke trupe doprle do 
srednje Poljske, a poljski narod se nadao 
nekoj pomoći, ruske trupe su ih napale s 
druge strane! Onda je ruska vojska ubila sve 
poljske vojne zapovjednike u šumama Katina! 

Zašto si tijekom tog razdoblja odlučio 
priključiti se anarhistima, a ne nekim drugim 
socijalističkim strujama... primjerce, 
boljševičkim? 

U to vrijeme, u Perniku, nisam imao kontakte 
samo sa anarhistima već i sa boljševicima, ali 
sam izabrao anarhiste jer su nudili puno više 
slobode i nezavisnosti za osobu, a već tada 
sam čitao o masakrima boljševika nad 
anarhistima u sovjetskoj Rusiji, upravo iz tih 
biltena koje je štampala FAKB u Sofiji. 

Dakle, već sam znao što se dogodilo tijekom 
ruske revolucije, o progonima anarhista i zato 


sam se priključio anarhistima. Nakon što je 
došlo do te unije fašista i boljševika, policija 
u Perniku je samo nas proganjala, nas 
anarhiste, boljševici nisu bili proganjani jer 
ništa nisu radili! U to vrijeme partnerstva 
Staljina i Hitlera, boljševici nisu bili aktivni! 
Naša propaganda je u to vrijeme bila vrlo 
jaka - tiskali smo puno plakata, letaka, 
brošura - svega, protiv fašizma. U to vrijeme u 
našoj regiji (jugozapad bugarske) bilo je četiri 
suđenja protiv anarhista i nijedno protiv 
boljševika! Jedno od tih suđenja je bilo i 
protiv grupe u kojoj sam djelovao, a sve to 
zbog propagande protiv fašizma. 

U razdoblju između dva rata anarhistički 
pokret u Bugarskoj je bio u stalnom porastu, 
osobito se u jugozapadnoj sekciji federacije, 
što je uključivalo gradove Blagoevgrad, 
Dupnica, Pernik, Radomir, anarhistički pokret 
brzo razvio; u svim gradovima i selima imali 
smo vrlo dobre organizatore i govornike, a 
neka sela su imala i oko dvadeset 
organiziranih anarhista. Vrijeme nakon prvog 
rata smo vrlo dobro iskoristili - anarhisti su 
sudjelovali u štrajkovima u tvornicama 
duhana i tako dalje, protiv kapitalističkog 
sistema tog vremena. To razdoblje smo 
iskoristili za objavljivanje puno knjiga i 
brošura. Imali smo i preko 20 ljudi koji su 
pisali o anarhističkim temama, mnoge knjige 
su prevedene, posebno između 1931. i 1934. 
godine je prevedeno puno knjiga koje smo 
kasnije godinama koristili. Ali, 1934. je došlo 
do jednog od profašističkih pučeva, pa su 

zabranili sve političke stranke i organizacije, 
ali su čak i tada naše grupe bile aktivne, 
sudjelujući u svim štrajkovima i prosvjedima 
protiv režima. 

Tako su naši ljudi sudjelovali u pokretima 
protiv alkoholizma i pušenja. Esperanto 
pokretima, u mnogim pokretima poput onih 
koji uče ljude anarhističkom moralu i 
idejama. U tom razdoblju sve do drugog rata 
naši ljudi su sudjelovali gotovo svuda sa 
propagandom anarhističkih ideja. U svim 
ovim akcijama, organiziranim od strane 
anarhista, bio sam vrlo aktivan u svojoj regiiji 
- bio sam veza organizacija iz Pernika, 
Dupnica, Radomira i drugih sela. 

Represije profašističkog režima bila su, 
primjerice, suđenja protiv anarhista u našoj 
pokrajini, ali represije prije tih, naročito u 
razdoblju od 1923. do 1925. uništile su i ubile 
stvarno puno ljudi iz našeg pokreta. Mnogi 
ljudi su tada bili dio organiziranog gerilskog 
pokreta pa je na taj način organiziran ustanak 
u Kilifarevu pokrenut od strane anarhista. 
Znači, između dva rata, bugarski anarhisti su 
odigrali izraztio važnu ulogu u opstanku 
bugarskog naroda. Tijekom tog razdoblja 
imali smo puno talentiranih i inteligentnih 
drugova poput Manola Vaseva, Aleksandera 
Spaundgenjeva, Varbana Kilifarskog i mnoge 
druge... 

U kakvim uvjetima se pokret razvijao 
tijekom Drugog svjetskog rata? Koje su bile 
aktivnosti pokreta u tom razdoblju? 

U to vrijeme, prije nacističkog napada na 
Sovjetski Savez, imali smo puno ljudi u 
zatvorima i koncentracionim logorima... 
Boljševici nisu jer u u tom razdobljuu nisu bili 
antifašisti - to su postali tek nakon što je 
Hitler napao Sovjetski Savez i tek tada su 
počeli da pune zatvore.. .ali o gerilskom 
pokretu u to vrijeme.. .Zato jer smo znali što 
će nam se dogoditi ukoliko boljševici pobjede 
i osvoje vlast, zato nismo imali masovni 
anarhistički gerilski pokret, iako su mnogi od 
nas otišli u šume, a drugi su pomagali 
proganjane. Svi smo znali što će nam se 
dogoditi ako boljševici preuzmu vlast...i to se, 
nakon toga, i dogodilo.. .ali, u svakom 
slučaju, tijekom Drugog svetskog rata imali 
smo anarhističku gerilu, kao i anarhističke 
zatvorenike. 

Znamo da su glavne snage koje su se borile 
protiv monarho-fašističkog režima bile 
Komunstička partija i Zemljoradnička 
partija. Kakvi su bili odnosi sa njima? 

Kada su agrarijanci i komunisti počeli stvarati 
ujedinjeni front (takozvani domovinski front) 
protiv fašizma, mi nismo sudjelovali, zbog 
toga što su vodeće pozicije tog fronta stvorene 
na autoritaran način, a ti koji koji su stvorili tu 
antifašističku koaliciju učinili su to s ciljem da 
vladaju narodom i preuzmu vlast nad 
zemljom. Nikada nismo želeli biti veliki 
„prijatelji" boljševika. 

Mi smo zaista bili prvi antifašisti u Bugarskoj, 
jer kada su boljševici i fašisti ušli u koaliciju, u 
Bugarskoj je jedino anarhistički pokret bio 
jasno antifašistički! Nije bilo drugih antifašista 
u Bugarskoj, možda su tada i neki agrarijanci 
bili antifašisti - neki od njih su imali suđenje 
zajedno sa svojim vođom G.M. Dimitrovim, 


oko 45 ljudi, koji su također zatvarani u 
fašističke zatvore, a u isto to vrijeme 
boljševika nije bilo po zatvorima... samo mi i 
neki agrarijanci. Tijekom tog razdoblja i 
tijekom čitave naše povijesti, mi i boljševici 
smo uvijek imali o čemu raspravljati, ali 
jedna stvaru su rasprave o ideološkim 
razlikama, a druga stvar su ubijanja! Jer, i 
prije nego su došli na vlast, tijekom gerilskog 
pokreta, komunisti su počeli ubijati anarhiste 
po šumama! U to vrijeme ubijen je naš 
prijatelj Kiril Kanev Arnaudov, negde na 
Rodopima, Rajko Kajtacov je ubijen kao i 
drugi - prije nego su se spustili sa planine.. .A 
agrarijanci...imali smo normalne odnose, 
ništa specijalno, ništa kao pravo partnerstvo. 
Također, nismo imali neku tajnu 
komunikaciju s boljševicima i tako dalje...Baš 
zbog toga što su svi oni, čak i ljevičari, bili 
vrlo autoritarni, a mi smo antiautoritarci! 

Kako je pokret reagirao nakon pada 
fašističkog režima do preuzimanja vlasti od 
strane boljševika? 

Kada su preuzeli vlast, boljševici su sklopili 
savez s vojnim snagama, sa dijelom 
agrarijanaca, sa socijaldemokratima i kako bi 
upravljali Bugarskom, kreirali nešto štosu 
nazvali Domovinski front - ovde govori o 
prvim godinama komunističke vladavine koja 
je nazvana „narodnom demokratijom". Ali 
vrlo brzo je vlada počela progoniti anarhiste, 
čak i u ožujku 1945. uhapsili su oko 100 ljudi 
koji su sudjelovali na anarhističkoj 
konferenciji u Knjazevu, blizu Sofije, tako da 
su naše prognoze o tome što će se dogoditi 
bile vrlo točne. Počeli su nas hapsiti čak i bez 
nekog javnog razloga! A počeli su stvarati i 
prepreke za našu propagandu, razvoj našeg 
pokreta, kako su samo brutalno prebijali 
ljude, samo zbog drugačije ideologije. 

Na samom početku boljševičke 
vladavine, bilo je nekih anarhista koji su 
bili prilično zadovoljni zbog kraja 
buržoaskog i fašističkog sistema, neki 
dijelovi društva su nakratko bili sretni, no 
dobro obrazovani anarhisti koji su znali 
što se dogodilo u Sovjetskoj Rusiji nisu 
bili toliko „sretni"...bilo je nekih sloboda 
na početku koje su ubrzo izbrisane. Nismo 
bili jako slobodni pod tom vladavinom 
čak ni na njenom početku... progoni 
anarhističkog pokreta završeni su jednim 
velikim genocidom kada su 1948., 16. 
prosicna, boljševici strpali u 
koncentracione logore sve aktivne 
anarhiste o kojima su imali podatke. 

Nakon osvajanja vlasti komunisti su 
gušili svaki glas s druge strane. 

Anarhistički pokret se raspršio, a svi oni 
anarhisti koji nisu uspjeli da prebjeći u 
inozemstvo su, poput tebe, završili u 
koncentracionim logorima. Kakva su 
tvoja sjećanja na to razdoblje? 

Kada su nakon 9. rujna 1944. godine, 
boljševici preuzeli vlast, prva stvar koju su 
učinili bila je stvaranje koncentracionih 
logora, a napravili su ih točno 86, i mi, 
anarhisti, bili smo jedni od prvih 
„stanovnika" tih logora, posebno u logoru 
Dupnica - tamo je bilo jako malo fašista, 
ostatak smo činili mi - anarhisti. Nakon 


toga su pokušali uništiti naš pokret na 
,,sofisticiran"način - poslali su jednog od 
dogmatiziranih boljševika, Ruben-Levi se 
zvao, da teorijski govori protiv anarhizma, 
obilazeći sela i gradove uz govore o 
nepraktičnim i utopijskim idejama anarhizma. 
Ali naši su drugovi širom Bugarske pružili 
otpor njegovom govoru, pokazujući da su 
stvari o kojima je govorio laži i da nisu prave 
anarhističke ideje ili prakse. Tako da nije 
uspio. Tad su shvatili da nema načina za 
ukloniti anarhizam ideološki. U očima naroda 
pokazali su se slabim i zbog toga su poslali 
rušiteljske snage na anarhizam. 

Jednostavno, u to vrijeme u Bugarskoj nije 
bilo dana bez hapšenja anarhista. 

Organizirali su i prebijanja naših članova. 
Kada smo organizirali masovna okupljanja, 
zabranjivali su ih. U svim tim koncentracionim 
logorima u koje su trpali anarhiste, nalazili su 
se bez presude i suđenja. Organizirali su i 
neka suđenja kao ono protiv našeg aktivnog 
člana Manola Vaseva - strpali su ga u zatvor, 
a prije suđenja je otrovan u ćeliji, samo zato 
jer je bio veliki anarhistički govornik! 

Pošto nisu uspjeli slomiti pokret, boljševici su 
organizirali pravi genocid - 16. prosinca 
1948. godine, rano ujutro, u mnogim 
gradovima i selima, vlasti su hapsile sve 
anarhiste za koje su znale. Neki od njih 
uspjeli su se sakriti i pobjeći preko turske, 
grčke ili jugoslavenske granice, a stotinjak 
drugova se okupilo u Francuskoj gdje su 
osnovali Uniju bugarskih antiautoritaraca u 
egzilu. Počeli su objavljivati novine „Naš put" 
koje su „nevidljivim" kanalima počele 
dolaziti i u Bugarsku. 

Dakle, bilo je oko 600-700 ljudi, uhapšenih 
drugova, koji su bačeni u različite zatvore, 
najviše njih u logore Kutcijan, Bogdanov dol, 
a kasnije su prebačeni u najveći 

koncentracioni logor Belene - tamo su 
okupili gotovo sve neprijatelje 
„komunističkog" režima. Prvo su se oslobodili 
svojih partnera - agrarijanaca, socijal¬ 
demokrata, vojnika. Kad smo se mi nalazili u 
kampu Belene tamo je bilo 1500 ljudi iz 
Agrarne partije (krilo Nikole Petkova), 
sljedeća veća grupa smo bili mi anarhisti - 
oko 600 ljudi (i ja sam tu bio). Treću grupu su 
činili socijal-demokrati i neki trockisti, bilo je 
nekih ljudi iz bivših profašističkih grupa iz 
Bugarske, također bivših ministara, časnika, 
članova parlamenta i tako dalje... 

Ali bilo je i drugih zatvorenika - primjerice, 
grčkih gerilaca (partizana) iz poražene 
Markosove vojske, koji su dolazili u Bugarsku 
sakriti se od progona grčkih fašista i 
desničara. Neki od njih su rekli da bi se željeli 
vratiti u Grčku i bili su strpani u 
koncentracione logore bugarske 
„komunističke" vlasti, a svi oni su bili u vrlo 
lošem stanju jer nisu imali nikoga izvana da 
im donese nešto hrane, tako da su mnogi 
umrli od gladi. Uspjeli smo pomoći nekima 
od njih dajući im našu hranu... U kampu 
Belen, glad je bila najopasniji neprijatelj. 
Nema životinje koju nismo jeli kako bi 
preživeli - sve u kampu je za nas bilo hrana - 
mačke, psi, žabe, zmije... Jeli smo čak i 
skakavce! Mnogi ljudi su tamo umrli upravo 
od gladi, ne samo od ubijanja, mučenja ili 
prebijanja do smrti. Zahvaljujući pravoj 
uzajamnoj pomoći koja je postojala među 
anarhistima, niko od nas nije umro od gladi! 
Svu hranu koju smo dobijali od naših obitelji 
dijelili smo između sebe i zbog te uzajamne 
pomoći koja je postojala među nama, niti 
jedan anarhist nije umro od gladi! 

Oni koji su umirali - ubijani su, mučeni i tako 
dalje, ali nitko nije umro od gladi! Puno ljudi 
je pokušalo pobjeći iz logora ali bezuspješno 
- samo su jedan anarhist i jedan agrarijanac 
uspjeli pobjeći. 

Moje osobno sudjelovanje u anarhističkom 
pokretu u to vrijeme bilo je veliko, možda ne 
na najvišoj razini, ali sam sudjelovao u svim 
događanjima koje je organizirala federacija. 
Znači, povezivanje s drugovima, širenje 
tiskanog materijala na prosvjedima i slično. 
Sudjelovao sam u svemu dok me nisu 
uhapsili. 


Do pada režima, da li je anarhistički pokret 
uspio razviti bilo kakve aktivnosti otpora? 

Da, bilo je sudjelovanja s anarhističke strane 
u otporu, baš onda kada su mnogi od nas bili 
u koncentracionim logorima - od strane 
grupe u regiji Stare Zagore, čija su dva člana 
ubijena. Čim su otišli u šumu kako bi izbjegli 
hapšenje. Ali boljševici su bili izrazito dobro 
organizirani - imali u svoje ljude za progone 
u svakom gradu i svakom selu. Zato su 
napravili tih 86 logora - zaustavljanje svakog 
otpora protiv njihove vlasti. I, nažalost uspjeli 
su, iako je bilo oružanih borbi kao primjerice 
pokret Goranaca - agrarijanci i ostali, ali 
zapravo nije bilo jakog pokreta otpora. Imali 
smo i neke drugove koji su bili u gerili protiv 
komunističke diktature i zanimljivo je da su 
neki od njih poput Hristo Nestorova, prije 
toga, bili prvi gerilci i protiv fašizma! Puno 
toga bi se moglo opisati ali je problem u 
tome da ne postoje pisani dokumenti iz ovog 
razdoblja, boljševici su uništili svako sjećanje. 
Tek znatno kasnije su neki drugovi počeli 
zapisivati svoja sjećanja o logorima i 
zatvorima. Oko 15 drugova je napisalo svoje 
memoare o boljševičkom režimu koji su 
uspjeli preživjeti. Tako da danas imamo što 
čitati o povijesti našeg pokreta. Možda 
najbolji od ovih zapisa i sjećanja je onaj 
Hristo Kolev Jordanova, knjiga Stojana 
Colova, Slavejka Pavlova, Ivana Drandova, 
moja knjiga, knjige Georgija Konstantinova 
koji i dalje piše, objavio je puno knjiga... 
Tako da se danas ima gdje čitati o dokazima 
kako je bilo pod tim režimom terora. 

Na osnovu iskustva, kako gledaš na razvoj 
današnjeg anarhističkog pokreta i smjer 
njegovog razvoja? 

Nakon 1989. kada se boljševički sistem 
urušio, nakon što su sve zemlje bez opaljenog 
metka kapitulirale pred zapadnim 
kapitalističkim snagama, naš pokret je bio 
gotovo uništen i nije imao mogućnosti 
ponovo moćno započeti borbu. Mnogi naši 
organizirani ili obrazovani ljudi bili su ili 
ubijeni ili egzilu, tako je je bilo malo onih 
koji su preživjeli, ali smo ipak ubrzo nakon 
toga ponovo osnovali FAB, već 1990. godine, 
i započeli s anarhističkom propagandom. 
Počeli smo objavljivati novine „Slobodna 


misao", magazin „Slobodno društvo", na 
desetine knjiga o anarhizmu. Unatoč tom 
genocidu protiv nas, mi prežvjeli smo uspjeli 
organizirati se i utjecati i na mlade ljude tako 
da danas u našim redovima, iako neveliku, 
imamo stabilnu grupu mladih ljudi za koje 
vjerujem da će nastaviti anarhističke 
aktivnosti i uspjeti organizirati mrežu 
anarhističkih organizacija u čitavoj zemlji. 
Dakle, mislim da pokret koji ima povijest, 
također ima i budućnost! Zato sam optimist 
po tom pitanju, vjerojatno dok sam živ, sada 
imam skoro 92 godine,, raditi ću za taj pokret 
sve dok mogu. 

O anarhističkom pokretu u svijetu - mislim da 
iako polako, pokret raste, čak i u zemljama u 
kojima je anarhizam dugo bio ugnjetavan, 
stvaraju se grupe u republikama bivše 
Jugoslavije - u Srbiji, u Makedoniji, u 
Hrvatskoj...U Grčkoj djeluje pokret koji je 
strastan, jak i to zato jer nikada nije bilo 
boljševičke/ruske noge da ga zgazi! I zbog 
toga je taj pokret danas vrlo popularan i 
aktivan. Nakon pada režima, bugarski 
anarhistički pokret se digao iz pepela. Mladi 
drugovi su uspostavili čvrste veze s pokretom u 
Grčkoj. 

Sta možeš reći o novim drugovima iz 
Bugarske i Grčke koji slijede borbe tvoje 
generacije? 

Kao zaključak, mogu reći da prijateljstvo i 
odnosi između anarhističkih grupa na 
Balkanu i čak na svjetskoj razini, ali osobito 
ovdje između najbližih zemalja na Balkanu, u 
ovom slučaju Bugarske i Grčke, ta je suradnja 
izrazito važna i može biti vrlo uspješna. Važno 
je da drugovi uče jedni druge iskustvima, da 
si pomažu, financijski, svojim sudjelovanjem 
ili na neki drugi način, jer je iskrena i prava 
uzajamna pomoć i solidarnost između pokreta 
uvijek poželjna i neophodna. Ako drugovi iz 
različitih zemalja poštuju jedni druge, puno 
drugih mladih ljudi će im prići i zbog toga 
preporučujem svim mladim ljudima da budu 
aktivni, jer svaki pokret počiva i jača aktivnim 
ljudima, na ramenima ljudi koji su spremi 
učiniti bilo što, čak i dati svoj život, ali da naš 
pokret učine jačim! 

Izvor: antiautoritarne novine Babylonia 
www.babylonia.gr 








Zatvori štite bogate i moćne, dok društvo nije ništa sigurnije zbog njihovog postojanja, već upravo suprotno 

Zašto smo protiv zatvora, 
protiv svih zatvora? 


Govorimo jednostavne stvari jer mi i jesmo 
jednostavna bića. Misli, želje i snovi koje 
pokušavamo izraziti pripadaju ljudskom rodu 
otkad je svijeta. Nepregledna povorka 
zakonodavaca, političara, stručnjaka, 
intelektualaca i ostalih podržavatelja ideja 
koje treba odobriti, iskomplicirali su pitanja 
do krajnje apstrakcije, toliko da su se ljudi 
koji su se oduvijek pozivali na jedinu knjigu 
u kojoj se može naći nekakav odgovor- 
knjigu životnog iskustva, počeli osjećati 
glupima i manje vrijednima. 

Govore nam da je zatvor potreban kako bi se 
kaznili oni koji krše društvena pravila. Dakle, 
pojam "pravilo" pretpostavlja da se društvo 
temelji na slobodnom dogovoru, na skupini 
normi koje skup pojedinaca svojevoljno 
prihvaćaju. No, je li stvarno tako? Da li vlade 
stvarno predstavljaju želje onih kojima se 
vlada? Da li siromah rado pristaje da bogataš 
profitira na njegovom radu? Da li bi lopov 
ukrao čak i onda kada bi naslijedio tvornicu 
od tate ili kad bi mogao živjeti od njezinog 
iznajmljivanja? 

U stvarnosti, prema onome kako funkcionira 
ovo društvo, možemo samo odlučiti kako 
ćemo se ponašati prema zakonima koji su 
drugi donijeli za nas i koje su vlade 
nametnule većini žena i muškaraca. 

Prije nego li se zapitamo je li pravedno ili ne 
kazniti zatvorom onoga tko krši pravila, 
trebamo se zapitati tko odlučuje i kako o 
pravilima ovoga društva? 

Govore nam da nas zatvori štite od nasilja. Da 
li je stvarno tako? Kako je moguće da najgore 
nasilje, poput ratova ili gladi, koja je 
nametnuta milijunima ljudi, može biti posve 
legalno? Zašto se završava iza rešetaka ako se 
ubije iz ljubomore, a gradi se karijera ili se 
čak postaje "heroj" ako se bombardira cijeli 
jedan narod? Zatvor kažnjava samo onu vrstu 
nasilja koja smeta državi i bogatima ili onu 
koja im odgovara predstavljati je kao 
nečovječnu (npr. silovanja ili neki posebno 
okrutni zločini). Ali strukturalno društveno 
nasilje je svakodnevno zaštićeno zatvorom. 
Koliko je pothvata koijma se svakodnevno krši 
zakon? Koliko je šefova koji završavaju u 
zatvoru? Sto je s takozvanim najtežim 
zločinima? Ne čini li vam da se oni koji 
krivotvore novac teže kažnjavani od 
silovatelja? Neka vas to ne čudi jer zakon štiti 
vlasništvo, a ne dobrobit ljudi. 

Govore nam da je zakon jednak za sve. 
Unatoč tome, u zatvoru je najviše žena i 
muškaraca niskog stupnja obrazovanja, 
imigranata ili sinova radnika, koji su zatvoreni 
najviše zbog zločina koji se tiču imovine, 
odnosno za stvari koje se na direktan način 
tiču društva u kojem živimo, zbog potrebe da 
se pronađe novac za preživljavanje od jutra 



pa do mraka. Da ne brojimo sve one koji bi 
bili slobodni (ili onih s takozvanim 
alternativnim kaznama) kad bi jednostavno 
imali novac da plate dobrog odvjetnika. 
Govore nam da zatvor služi za iskupljenje i 
resocijalizaciju. Većina zatvorenika se sastoji 
od recidiva, onih koji prilikom izlaska nalaze 
iste ili još lošije uvjete od kad su zatvoreni. 
Uostalom, ako postoji nekakav način da se 
pojedincu zabrani razmišljanje o njegovim 
djelima to je zasigurno podvrgavanje ovih 
posljednjih brojanju kaznenih djela kao na 
sajmu: koliko djela, toliko kazni. Kojigod 
zločin počinio, kad odsluži kaznu (kad "se 
vrati dug") zašto se ne bi trebao osjećati 
dobro? Ako je uvjeren u ono što je napravio 
(ako je buntovnik ili svjestan lopov) razmišljat 
će o novoj mržnji prema društvu, društvu 
kojega je, iako kriminalnije od njega 
samoga, zatvorilo i drži ga pod ključem. Sto je 
produktivno u tome da ste godinama 
razdvojeni od vaših bližnjih i ne radite ništa 
zanimljivog, osuđeni na protok vremena, 
podučeni da glumite pred socijalnim 
radnikom ili psihologom, naviknuti na 
podčinjenost glavnome? 

Zapitajmo se je li ovo društvo toliko puno 
vrlina, koje širi visoke vrijednosti i jednake 
odnosa da nam preporučuje da se 
integriramo u njega? 

Govore nam da zatvor ako već ne iskupljuje. 


onda barem plaši. A zašto je onda sve više 
zatvorenika? Zašto se onda kod nas stvara 
prostor za sve veću kriminalizaciju takvog 
ponašanja? Jasno je da se ovdje radi o 
jednom pravom pravcatom socijalnom 
programu: maknuti sirotinju s ulice, a 
istovremeno ulagati u unosan biznis zatvora 
(koliko je samo tvrtki koje se bogate 
zakupima građevina, održavanjem, 
namještajem, itd?). U SAD-u, svjetioniku 
civilizacije kažnjavanja, iako su zločini u 
padu, više je zatvorenika nego seljaka. Je li 
ovo put kojim želimo ići? 

Protiv zatvora smo jer je on stvoren i razvijan 
da bi štitio privilegije bogatih i državnu moć. 
Protiv zatvora smo jer jedno društvo koje se ne 
bi temeljilo na novcu i profitu već na slobodi i 
solidarnosti, ne bi ga ni trebalo. 

Protiv zatvora smo jerzahtjevamo svijet u 
kojem će se pravila stvarno donositi 
zajednički. 

Protiv zatvora smo jer i najgori zločin govori 
nešto o nama, o našim strahovima, o našim 
slabostima i uzaludno je skrivati ga iza zida. 
Protiv zatvora smo jer su najveći kriminalci oni 
koji drže ključeve. 

Protiv zatvora smo jer prinuda i pokora ne 
stvaraju ništa dobrog. 

Protiv zatvora smo jerzahtjevamo korijenitu 
promjenu ovoga društva (a pritom kršeći 
zakone) i ne želimo se miroljubivo integrirati 
u njegove gradove, u njegove tvornice, u 
njegove vojarne, u njegove supermarkete. 
Protiv zatvora smo jer je zvuk ključa u rupi 
zatvorske ćelije svakodnevno maltretiranje, 
izolacija je gadna, završetak ispitivanja 
patnja. Vrijeme pritvora pješčani sat koji 
polako ubija. 

Protiv zatvora smo jer je čuvarevo tijelo uvijek 
zatvoreno, spremno da brani svaki prijestup i 
svako nasilje, dehumanizirano jer smo 
naviknuti na poslušnost i tajne dojave. 

Protiv zatvora smo jer nam je oduzeo previše 
dana, mjeseci ili godina, ili mnogo prijatelja, 
nepoznanika ili drugova. 

Protiv zatvora smo jer ljudi koje smo u njemu 
upoznali nisu ni bolji, ni lošiji od onih koje 
susrećemo vani. (Kada bolje razmislimo, 
često su bolji). 

Protiv zatvora smo jer nam vijest o bijegu grije 
srca više od prvog dana proljeća. 

Protiv zatvora smo jer kad ga gledamo kroz 
rupu ključanice, svijet izgleda napučen samo 
zlim i sumnjivim ljudima. 

Protiv zatvora smo jer se smisao za pravdu 
neće nikada naći u kodeksu. 

Protiv zatvora smo jer društvo, koje ima 
potrebu za zatvaranjem i ponižavanjem, i 
samo je zatvor. 

Anarhisti 

(Izvor: http://untori.noblogs.org/) 

Solidarnost sa 
zatvorenicima 


Tekst plakata solidarnosti s Alfredom Bonannom i Christosom Stratigopoulosom 

Mi nismo robovi, mi 
smo eksploziv! 



Zatvori su prostor izolacije, kazna za one 
koji ne igraju prema pravilima sustava i one 
koji se protiv tog sustava bune. Zatvorenici 
se zbog te izolacije osjećaju sami, 
ostavljeni, što je posebno teško za one koji 
su završili u zatvoru zbog svojih političkih 
stavova i akcija. 

Upravo zbog ovoga objavljujemo adrese 
političkih zatvorenika, jer izolacija je ono 
čime sustav pokušava slomiti osobu, tako da 
su solidarnost i komunikacija s ljudima koji se 
nalaze u zatvorima simboličan ali i vrlo 
konkrertan način kojim pokazujemo 
zatvorenicima da nisu ostali sami. 

To je tek dio solidarnosti, no izrazito važan, 
upravo zbog činjenice da u borbi protiv svih 
zatvora ne smijemo zaboraviti pojedince koji 
se u njima nalaze. 

U sljedećim brojevima Ispod pločnika ćemo 
se nastaviti baviti temom zatvora i 
zatvorenicima, a svakako razmotrite 
mogućnost da nekima od njih napišete po 
neku riječ, možda razglednicu. Simboličan 
čin, koji se gledajući s naše strane može činiti 
banalnim, puno znači nekome tko je u 
zatvoru. 



Ukoliko imate pitanja oko toga što napisati ili 
ne napisati nekome u zatvoru, najbolje je 
pročitati letak koji se nalazi na 
http://325.nostate.net/library/WRITING TO 
PRISONERS 3c.pdf u kojem se nalaze neke 
od važnih uputa (ma koliko se nešto činilo 
očito). 

Nije važno poznajete li ljude koji su u zatvoru, 
važna je podrška, ponekad samo par riječi na 
razglednici... Zarobljenike i taoce u rukama 
države ne smijemo zaboraviti. 


Postoje stare stvari, iz drugog stoljeća. 
Siromaštvo, za koje se vjerovalo da više nije 
moguće njegovo širenje na Zapadu, vratilo 
se kako bi nam pokazalo zube. Bankari još 
uvijek ne skaču kroz prozore, ali siromaštvo 
puni ulice. Trgovine i tvornice zatvaraju 
svoja vrata. Milijunima ljudi našli su se u 
situaciji u kojoj ne vide nikakvu budućnost. 
Obećano im je da ako život provedu na 
koljenima, između posla kojim samo šef 
profitira i pokornosti onima na vlasti, da će 
imati siguran tihi opstanak i preživljavanje. 
Sada je svima jasno da je i to bila laž. 

Postoje stare stvari, iz drugog stoljeća. Redovi 
ispred pučkih kuhinja se gomilaju. Broj krađa 
u supermarketima stalno raste. Sudski procesi 
se gomilaju. I dokoni na dnu pokušavaju ne 
umrijeti od gladi, oni na vrhu pripremaju se 
za najgore u strahu od socijalne eksplozije. 
"Nulta tolerancija" je zagarantirana za sve koji 
krše zakon, grade se novi zatvori i pripremaju 
za starosjedioce i imigrante, vojnici i" 
volonteri" patroliraju četvrtima koje su pod 
video nadzorom. Novi sloj sirotinje i onaj stari 
moraju znati da im je jedini dopušten izbor 
umiranje od gladi jer nemaju osnovna 
sredstva za život ili samoubojstvo. 

Postoje stare stvari, iz drugog stoljeća. Danas 
sve više i više ljudi poseže za vrijednostima 


tamo gdje ih ima u izobilju. A ima i onih koji 
sanjaju svoj san, poput dvojice anarhista, 
Christosa i Alfreda koji su 1. listopada uhićeni 
u Grčkoj zbog pljačke banke. Christos je izveo 
oružanu opljačkao banke, a za Alfreda tvrde 
da mu je pomogao čekajući ga da preuzme 
novac. Sada su obojica, jedan grčki i jedan 
talijanski anarhist, iza rešetaka. Zatvor je 
sudbina svima koji su si obećali da neće 
umrijeti u bijedi, svim neprijateljima 
iskorištavanja i autoriteta. 

Postoje stare stvari, iz drugog stoljeća. Slom 
privrede, nagli rast nezaposlenosti, sve gori 
životni uvjeti, rat nametnut sirotinji od strane 
moćnika, ubrzano širenje rasizma, razvoj 
tehnologije koji prijeti opstanku Zemlje, 
država naizmjenično kao nagradu provodi 
demokraciju, a kao kaznu totalitarizam... U 
ovom iznenadnom povratku u prošlost još 
uvijek nešto nedostaje: narušeno dostojanstvo 
koje će ukloniti očaj i pretvoriti ga u akciju. 
Nedostaje sloboda koja nije tek pravo na 
poslušnost autoritetu i koja predstavlja izazov 
svakom obliku moći. Nedostajte želja za 
životom u kojem nismo zadovoljni s onim što 
postoji i zbog čega napadamo kako bi 
ostvarili ono čega nikad nije bilo. 

Stara je to stvar, iz drugog stoljeća: pobuna! 

Anarhisti 


I 


Anarhistički sajam knjiga 

kino Europa, 26. - 28.3.2010. 

1 www.ask-zagrob.org 

Borba protiv kolonizacije Sjeverne Amerike i genocida traje već 500 godina, a sustav pokušava slomiti otpor svim sredstvima 

500 godina otpora 


Leonard Peltier je bio vođa AlM-a 
(Američkog indijanskog pokreta) koji je 
nastao zbog nepravednog i neprestanog 
oduzimanja zemlje indijancima (samim time 
i sustavnog uništavanja njihovog kulturnog 
naslijeđa i načina života), kojim su dovedeni 
na rub egzistencije i bili prisiljeni na odlazak 
u gradove gdje su se suočavali s 
nezaposlenošću i bijedom, a sve to s ciljem 
zgrtanja još zemlje na kojoj država može 
okrenuti pare i brisanja tragova ostatataka 
kulture koja stoji kao spomenik jedne 
nasilne kolonizcije. 

Peltierova predanost i solidarnost sa svakim 
indijanskim pokretom otpora još od 
tinejdžerskih dana vrlo je brzo zapela 
za oko FBI-u kojemu je AIM bio na 
popisu ekstremističkih organizacija, 
premda su sve njihove akcije i 
protesti bili nenasilni. No imali su 
jednu manu: bili su masovni i imali 
su veliku podršku indijanske 
zajednice jer nisu samo protestirali 
već i nudili svoju pomoć oko 
izgradnje solidarnije i samoodrživije 
zajednice. To je bilo sasvim 
dovoljno da ih se nazove 
ekstremistima i da započne hajka na 
njihove vođe. 

U duhu te hajke Peltier je 1 972. 
lažno optužen za pokušaj ubojstva 
policajca što je demantirala i 
poicajčeva djevojka koja je izjavila 
da je policajac saznavši za FBI-ev novi 
zadatak htio „pošto-poto" prikačiti nešto 
Peltieru - sve za napredovanje u karijeri. 
Peltier je pet mjeseci u zatvoru dok AIM nije 
uspio skupiti novac za njegovu jamčevinu. 
Osjetivši nepravednost sustava na vlastitoj 
koži i neočekujući pravedan ishod suđenja 
Peltier se nije pojavio na nastavku suđenja. 
Jednakim intezitetom je nastavio svoju borbu 
premda je izdan nalog za njegovo uhićenje. 

1975. godine grupa mladih AlM-ovaca s 
kojom je bio i Peltier dolazi na poziv 
starješina u rezervat Pine Ridge. Zbog 
trogodišnjeg nasilja nad pripadnicima AlM-a i 
njihovim istomišljenicima taj rezervat je dobio 
ime „Regija straha". Sve je počelo kad je 
jedan od visokopozicioniranih članova 
plemena unajmio plaćenike, koji su sebe 
zvali „Goons", da iskorijene AIM unutar 
rezervata. To je rezultiralo ubojstvom više od 
60 članova AlM-a, a puno više ih je 
napadnuto i ozljeđeno. FBI je bio više nego 
upoznat sa situacijom, dao je svoj blagoslov, 
štoviše pratio je i opskrbljivao Goons-e 
informacijama i oružjem, te zažmirio na sve 
njihove zločine, tako da se samo po sebi 
nameće da su zapravo indirektno sve i 
zakuhali. 

AlM-ovci i Peltier su napravili sve što je bilo u 
njihovoj moći da potaknu izgradnju i jačanje 
povezanosti unutar zajednice kroz solidarnost i 
samoodrživost; cjepa I i su drva starima i 
nemoćnima, sadili drveće, radili zajedničke 


vrtove, obnovili krov izgorenog dućana, 
besplatno popravljali aute, organizirali 
savjetovalište za alkoholičare... bingo i 
prodaju kolača radi skupljanja novca za 
društvene aktivnosti koje će zbližiti zajednicu. 
26. lipnja 1 975. dva FBI agenta s autom bez 
registracijskih oznaka i u neformalnoj odjeći 
ušla su na privatni posjed Bika Koji Skače na 
kojem su kampirali pripadnici AlM-a, ali bilo 
je tamo i indijanaca koji samo pružali 
podršku. Kao izlika za ulazak bila im je 
potraga za mladim indijancem Jimmy Eagle- 
om koji je ukrao par kaubojskih čizmi. 

Iz nepoznatog razloga došlo je do pucnjave, 
obitelji s malom djecom našle su se unutar 


unakrsne paljbe. Ishod pucnjave bila su dva 
mrtva FBI agenta i jedan mladi indijanac 
(Joe Stnutz). Prema balističarima FBI-a agenti 
su prvo ranjeni u pucnjavi, a potom ubijeni 
izbliza. Indijanac Joe Stuntz je ubijen 
snajperom. Njegovo ubojstvo nikad nije 
istraženo. 

Neposredno nakon pucnjave došli su drugi 
agenti FBI-a koji su , željni osvete, pucali po 
kući Bika Koji Skače, a u danima koji su 
usljedili pod izlikom istrage provodili su 
„legalni" teror nad stanovnicima rezervata 
upadajući im u kuće bez naloga. 

Prema dokumentima FBI-a, u pucnjavi je 
sudjelovalo više od 40 indijanaca, ali samo 
su AlM-ovi članovi Bob Robideau, Darell 
Butler i Leonard Peltier dovedeni pred sud. 
Prva dvojica su prvi uhićeni, suđeno im je u 
lowi, oslobođeni su jer je dokazano da je bila 
riječ o samoobrani na osnovu dokaza o 
opravdanom strahu povodom terora u Pine 
Ridgu. 

Peltier je uhićen nakon toga u Kanadi u 
siječnju 1976. To što je uhićen kasnije od 
prve dvojice pokazuje odlučnost FBI-a da ga 
pod svaku cijenu izolira, svali cijelu krivnju na 
njega i zatvori. U suđenju svoj trojici bi bilo 
puno teže izvesti takav manevar jer bi se 
krivnja raspršila, a i bilo je premalo vremena 
da se izmanipuliraju svi dokazi i da neki 
ključni nestanu. 

Apsurdnosti nepravednost tog suđenja 
dokazuje četvero od FBI-a izmaltretiranih 


svjedoka koji su rekli što se od njih tražilo. 
Jedna od njih je bila je indijanka Martyle 
Jadni Medo koja je potpisala iskaz da je 
Peltierova djevojka, premda se njih dvoje 
nikad nisu ni upoznali, te da ga je vidjela 
kako sudjeluje u pucnjavi, premda tamo nije 
bila prisutna. Ubrzo nakon davanja iskaza, 
povukla je isti i priznala da ju je FBI prisilio 
potpisati. Ostali su bili tinejdžeri koji su tvrdili 
kako su vidjeli Peltiera u pucnjavi, ali su isto 
tako nakon svjedočenja izjavili da su bili 
prisiljeni od strane FBI-a. Agent koji je na 
prvom svjedočenju rekao kako su ubijeni 
agenti slijedili kamionet koji nikako nije 
mogao voziti Peltier, promjenio je svoj iskaz i 
tvrdio kako su slijedili crveno-bijeli 
kamionet koji je povremeno vozio 
Peltier. Ipak ni jedan ga svjedok nije 
indetificirao kao ubojicu. Nije stalo na 
tome. Kao dokaz o njegovoj krivnji 
koristio se slučaj o navodnom pokušaju 
ubojstva policajca za koji nije dokazano 
da je kriv. Dokazi o teroru u Pine Ridge- 
u koji su bili prihvaćeni na suđenju 
Robideau i Butleru u suđenju Peltieru 
odbijeni su, a kao i mogućnost 
pozivanja na samoobranu. Obrana nije 
dobila na uvid svu dokumentaciju koju 
je FBI imao o Peltieru. FBI-evi balističari 
su svjedočili kako spremnik za metke 
nađen pokraj ubijenih agenata 
odgovara onome nađenom kod Peltiera, 
ali je namjerno prešućen dokaz da taj 
spremnik nije njegov. Tužitelj je izjavio 
da je optuženi jednako kriv bez obzira - pucao 
izdaleka u samoobrani ili izbliza dok su bili 
ranjeni. To je prilično smiješno s obzirom da 
je u suđenju Robideau i Butleru pucanje iz 
daleka u samoobrani rezultiralo njihovim 
oslobođenjem... 

Na temelju cijele te blamaže porota je 
osudila Peltiera na dvije doživotne robije. 
Živjela pravda, sustav i njegovi vjerni 
provoditelji! Ubrzo su prikupljeni novi dokazi 
koji potvrđuju Peltierovu nevinost, ali zahtjev 
za novim suđenjem je odbijen, kao i svi 
zahtjevi za uvjetnim puštanjem, bez obzira na 
peticije i potpore brojnih organizacija koje se 
bore za ljudska prava, iako se u sličnim 
slučajevima odobrava nakon manje od pola 
kazne koju je odslužio Peltier. Nedavno je 
komisija za uvjetnu izjavila da mu je neće 
odobriti dok ne prizna krivnju, a on je unatoč 
dugih 30 godina provedenih u zatvoru i želji 
za slobodom, izjavio: „Nije me briga ako 
moram provesti cijeli svoj život u zatvoru. 

Neću priznati zločin koji nisam počinio." 
Peltier je i iza rešetaka ostao aktivan; dobio je 
više nagrada za humanitarni rad. 

Odgovara na sva pisma koja dobije: 

Leonard Peltier 
#89637-132 
USP-Lewisburg 
US Penitentiary 
PO Box 1000 
Levvisburg, PA 17837 
USA 

Danas dizajn sudjeluje u produkciji smeća, beskorisnih stvari i zato ga treba izokrenuti i izvrnuti ruglu 

Serbestičko* kazanje o dizajnu 


Danas dizajn sudjeluje u produkciji smeća, 
brendova, beskorisnih stvari, vizualizaciji 
korporacija, u onome što nas na prvi pogled 
čini bogatima. 

Dizajn je pod neposrednim utjecajem tržišta 
u tolikoj mjeri da se kaže kako je odraz ili 
slika društvenog, ekonomskog i političkog 
stanja društva. Prenositelj je, danas već 
pandemije, oniomanije! Društvo potrošnje, 
„poduzetništva", marketinga, mode, diktira 
dizajn isključivo kao sredstvo osmišljavanja 
predmeta za kupnju, a ne uporabu. 
Marketing stvara umjetne potrebe, tako se 
proizvodi višak besmislenih predmeta kao 
hrana oniomaniji**! 


Država je tvorevina za društveni nadzor i 
obranu kapitalizma, potrebna samo njenim 
tvorcima, samoimenovanom establišmentu, 
kapitalistima i buržujima koja će podsticati 
„poduzetništvo" kao uvjet „slobodnog tržišta / 
bez kojeg nema razvoja". Nova totalitarnost! 
Zemlja će se „trošiti" i trgovati novcem i 
ratovima, a društvo zagaditi stajlingom i 
kičem, potrošački prihvatljivim modelom 
dizajna i umjetnosti! 

Struka dizajn ne mora biti u funkciji 
marketinga i neokapitalizma! Može stvoriti 
uvjete produkcije nužno korisnih predmeta iz 
prerađene prirode koji nisu nastali 
eksploatacijom prirode! Onda je to „drugačiji 
dizajn" ili, nazovimo ga „drugi dizajn". Drugi 
dizajn proizlazi iz svijesti čovjeka o sebi i 
okolišu, te je podstrekza interaktivni odnos sa 


prirodom. To samo znači da čovjek može 
pretvarati prirodu u korisnu a da se pritom ne 
poremeti biocenoza. Pitanje je koliko je 
čovjek svjestan ove činjenice, a još veće 
koliko je u stanju organizirati društvo koje 
može pročitati svoje potrebe i naći ravnotežu s 
prirodom i u prirodi. Drugi dizajn se temelji 
na etičkim i moralnim društvenim 
obavezama. Drugi dizajn je reakcija na ruglo 
u što se pretvorio današnji dizajn i slika bijede 
dizajnera kao služinčadi neokapitalizmu! 
Narastanjem suprotnosti nagomilanog 
bogatstva u rukama manjine i sramnog 
robovanja potrošnji većine s druge strane 
omogućit će skok iz tamnice kapitalizma! 

Ljudi su manipulirani 
konformizmom, zaraženi 
oniomanijom, radije zure u slike 
nedostižnog obilja "bogatijeg 
sutra", a najmanje žele uočiti 
stvarnost. Ovu činjenicu 
vlastodršci i ostali zlotvori 
debelo koriste, i društvo i zemlju 
pretvaraju u odlagalište svojih 
govana. Drugim riječima, dok jedemo govna, 
nema dizajna, a šta će se desiti kada se 
septička jama prepuni? 

Arogancija bogatih i hiperprodukcija 
besmislenih predmeta kratkog je vijeka! 
Samozavaravanje je da će nestati 
konfrontacija bogatih i siromašnih pomoću 
snažnog poticanja potrošačkog mentaliteta 
daleko od etičkih i moralnih načela! 
Zemaljsku kuglu rascjepkati u parcele po 
vlasničkom ključu, sve u vlasničke odnose!!! 
To i jest vrhunac kapitalizma, lažne svemoći 
privatnog nad objektivno svima pripadajućim 
prirodnim dobrima. Mogu li siromašni birati? 
Hoće li pod svaku cijenu trčati za vlastitom 
srećkom? Svoju autentičnost graditi na 
nacionalizmu ili sličnim ponudama uobrazilje 
ili će se osloniti na vlastita kreativna crpilišta i 



odgusariti sa zgradom osiguravajućeg društva, 
kao na početku filma "Smisao života" Montyja 
Pythona? 

Siromašni sudjeluju u megamarketu Zapada 
preslikom konzumerističke civilizacije. To je 
samo rugobna slika o sreći kojoj je osnova 
neizmjerna količina posjedovanja stvari, 
zemlje, neba, vode, mora... Ako establišment 
nudi iluzije sreće radi to zbog vlastite 

potrošačke guzice.popušite koliko vam se 

puši... 

Okrenimo naglavce marketinške iluzije! 
Brendove i sredstva manipuliranja izvrgnimo 
ruglu! Današnji dizajn je u službi marketinga i 
oniomanije zato ga treba staviti pod ruglo kao 
što to činimo destrukcijom „brendova". Otuda 
poziv na izopačavanje brendova. 

Drugi dizajn rade serbesti, a pojavu 
naslovljujemo "serbestizam"! 

Krešimir Bauer 


* Serbest (turcizam, - serbez) slobodan, bez 
straha, bezbrižan, nezavisan samostalan, 
odvažan. 

** Oniomanija (grčki one - 
kupovanje +) bolesni 
nagon za bezrazložnim 
kupovanjem svega i 
svačega 



Revolucija će biti katalogizirana 

Anarhistička knjižnica na 
vašem računalu 


Projekt anarhističke knjižnice već neko vrijeme predstavlja važan 
doprinos prikupljanju, arhiviranju i dijeljenju anarhsitičkih teorijskih 
doprinosa, ali i istraživačkom radu, koji je ovim projektom olakšan. 
Upravo zbog toga je omogućeno skidanje cijele knjižnice na vaše 
računalo ili tek pojedinih dijelova, što će svakako olakšati 
pretraživanje. 

Ukupan sadržaj projekta anarhističke knjižnice, odnosno stranice http:// 
theanarchistlibrary.org sada je moguće skinuti na računalo kao jedan 
torrent. Veličina cijele arhive je oko 550 MB, no prije skidanja možete 
odlučiti želite li skinuti cijelu arhivu ili tek neke njene dijelove. 

Arhiva sadrži html verzije svih tekstova kao i njihova pdf izdanja. Ipak, 
ovdje nećete pronaći i najnovije tekstove, jer će torrent biti obnavljan 
svakih šest od dvanaest mjeseci, dok najnovije tekstove u arhivi 
možete potražiti na samoj stranici. 

"Knjižničari" mole sve koji skidaju arhivu za strpljenje i da nakon što je 
skinu nastave dijeliti barem u odnosu 1:1, ako ne i više od toga. Sto 
više, to bolje. Toreent možete pronaći na http:// 
theanarchistlibrary.org 


Revolucija će biti katalogizirana 

Pokrenut Centar za 
anarhističke studije 

Centar za anarhističke studije je novoosnovana neprofitna udruga čiji 
je cilj proučavanje anarhističke teorije, prakse i povijesti, s osobitim 
naglaskom na anarhosindikalizmu, u svrhu čega Centar prikuplja 
anarhističku literaturu i objavljuje publikacije anarhističke tematike te 
organizira predavanja, seminare i tribine, kažu pokretači ove 
inicijative. Tijekom listopada 2009. godine pokrenuli su svoju mrežnu 
stranicu, što je ujedno bila i prva aktivnost udruge. 

Stranica se nalazi na adresi http://anarhizam.hr 
Web stranica Centra je zamišljena kao internetski 
arhiv slobodarske literature, dostupan svakome u 
svakom trenutku. Arhiv se stalno nadopunjava 
tekstovima s područja anarhističke i 
slobodarske teorije, prakse i povijesti te 
intervjuima i fotografijama. 

Osim vijesti, CAS na svojoj stranici 
objavljuje recenzije anarhističkih knjiga, 
pamfleta, brošura, stripova i ostalog 
materijala. 

Dvije nove analitičke publikacije o pobuni u Grčkoj 

Analize pobune u Grčkoj 


U vrijeme prve godišnjice pobune koja je 
potresla Grčku u prosincu 2008. godine pa 
onda i cijeli svijet, pojavile su se dvije 
publikacije koje donose pregled događaja, 
analize i niz tekstova objavljenih tijekom 
pobune. Danas, godinu dana nakon tih 
događaja, posve je 
jasno da pobuna nije 
nestala, već je utihnula, 
te se pojavljuje u 
različitim intenzitetima 
kao odgovor na sve jaču 
represiju, koja se 
pojačala nakon izbora i 
pobjede socijalista. 

Važnost ovih publikacija 
je u tome što 
objedinjuju različite 
tekstove i otkrivaju motivaciju i uzroke 
pobune, ali donose i analizu koja nastaje s 
određenim odmakom i nakon godinu dana 
razmatra dosege pobune, pozitivne i 
negativne učinke odabranih strategija te 
pomažu u određivanju sljedećih koraka. 

S druge strane, riječ je o važnim 
dokumentima koji za sve nas koji smo 
zemljopisno udaljeni i živimo u drugačijem 
društvenom kontekstu, jer olakšavaju 
razumijevanje onoga što se dogodilo i što se 
još uvijek događa u Grčkoj, te omogućava 
povezivanje tih događaja s globalnim 


kontekstom koji na isti način utječe na naše 
živote. 

Knjiga "Everyone To The Streets: Communi- 
ques and Texts from the Streets and Occupa- 
tions" nastala je kao trud nekolicine ljudi 
okupljenih oko londonskog 56a Infoshopa 
(http://56a.org.uk), a na 150 stranica donosi 
uvod uređvačkog kolektiva, kronologije 
zbivanja u Ateni i Solunu, petnaestak tekstova 
i komunikeja nastalih tijekom pobune, 
analizu i pogovor. Knjigu možete kupiti za 5 
funti, a sav prihod je benefitza političke 
zatovrenike u Grčkoj. Ukoliko se nalazite u 
Londonu, onda je najbolje da knjigu 
nabavite direktno, a svi ostali je mogu 
naručiti preko weba od 
www.activedistribution.org. 

Druga publikacija "Aday 
when Nothing is Certain 
- VVrittings on the Greek 
insurrection" pojavila se 
s druge strane oceana, u 
SAD-u, te također sadrži 
niz tekstova i analiza o 
zbivanjima u prosicnu 
2008. godine. Osim što 
kruži u tiskanom obliku, 
moguće je preuzeti je kao pdf u verziji za 
čitanje na računalu ili kao pdf spreman za 
tisak i/ili kopiranje putem linka sa web 
stranice Ispod pločnika. 


Penny Rimbaud: The tast of the hippies - An 
hysterical romance, Active, London, 2009. 

Posljednji hipi 

Active distribution nam donosi jedno odlično 
reizdanje u formatu džepne knjižice od 
stotinjak stranica. Riječ je o The last of the 
hippies Pennyja Rimbauda, osnivača, 
bubnjara i 
tekstopisca 
izrazito bitnog 
anarhopank benda 
Crass. 

Ova knjižica je 
prvobitno izašla 
1982. godine kao 
dodatak uz Crassov 
"Christ-the 
allbum" Lp, kako 
kaže sam Penny, u 
doba prije štrajka 
rudara, AIDSA, zaljevskih ratova, CD-ova, 
globalizacije ili kako su oni to nekad 
jednostavno zvali "divljajućeg kapitalizma", 
no nije ni najmanje izgubila oštrinu kritike 
autoriteta i sistema sposobnog uništiti svakog 
pojedinca koji predstavlja prijetnju kontroli 
velikog brata. Jedna od takvih priča je i priča 
o životu i smrti "posljednjeg hipika" Philla 
Russela znanog kao Wally Hope, osnivača 
Stonhenge festivala, koji je pod sumnjivim 
optužbama zatočen u mentalnoj instituciji 
gdje mu je lijekovima razoren mozak. 

Kroz priču o Wallyu, Penny odlično prikazuje 
atmosferu Engleske krajem šezdesetih, hipi 
pokreta, pa preko sedamdesetih, velike 
"rock'n'roll" prijevare znane kao pank i na 
kraju osamdesetih, crnih dana Tatčeričinog 
režima i rata na Falklandima. 

Naravno, sve to iznosi na svoj specifični 
kritički način. Posebno je bitan uvod knjige u 
kojem Penny dvadeset i pet godina nakon 
pisanja tog teksta iznosi svoj pogled s 
današnje perspektive te postaje jasno koliko 
su se u međuvremenu promijenila njegova 
razmišljanja o mirovnjačkim taktikama 
tadašnjeg anarhopank pokreta. Taj je zaokret 
posebice vidljiv u njegovoj biografiji 
Shibboleth - my revolting life koju je, kao i 
The last of the hippies, moguće pronaći u 
slobodarskoj knjižnici i čitaonici Roko i 
Cicibela. 


Martin Lux: Anti-fascist, Phoneix Press, London, 2006. 

Politika uličnog nasilja 

Martin Lux londonski je anarhist i jedan od osnivača Class 
War federacije. Aktivan je u antifašističkom pokretu još od 
kraja 60-ih godina. Knjiga Antifascist skup je njegovih 
osobnih iskustava vezanih uz buđenje neofašizma u Britaniji 
i organiziranje otpora različitih antifašističkih skupina. 

Pisana je slengom istočnog Londona, a zbog izrazitog 
naglaska na nasilnom suprotstavljanju fašizmu, knjiga se 
vjerojatno neće svidjeti pacifistima. 

Kritika fašizma je u ovoj knjizi brutalna; ne mari za političku 
korektnost i dolazi od siromašnog dijela radničke klase. 
Luxova fiksacija na nasilje često koketira sa čistim 
huliganizmom i kao takva ne ostavlja prostor za 
promišljanje takvih metoda. 



Elektroničko izdanje knjige 
'Anarhizam i drugi ogledi 1 Emme 
Goldman 

Društvo za promicanje književnosti na novim 
medijima (DPKM) objavilo je u suradnji s 
zagrebačkim DAF-om u okviru projekta "Besplatne 
elektroničke knjige" novi besplatni naslov: 
"Anarhizam i drugi ogledi" Emme Goldman. Riječ 
je o knjizi koju možemo nazvati ključnim djelom 
Emme Goldman jer sadrži izrazito važne tekstove od 
kojih mnogi predstavljaju temelje anarhističke 
kritike društvenih odnosa. Također, riječ je o 
jednom od najjasnijih obrazloženja što je 
anarhizam i što anarhsiti žele. 

Knjigu možete čitati na 
www.elektronickeknjige.com 





Tko kaže da anarhisti ne planiraju i ne organiziraju? 

Anarhistički sajmovi knjiga u svijetu 

Posljednjih nekoliko godina pokrenut je niz anarhističkih sajmova knjiga, tako da gotovo 
nema dijela svijeta u kojem se ne održava neki sajam. Sajmovi su postali važan društveni 
događaj, kako za lokalnu zajednicu, tako i kao mjesto susreta diskusije unutar pokreta. 
Upravo zahvaljujući sajmovima knjiga danas postoji niz novih mogućnosti diskusije i 
razmjene iskustava te uspostavljanja direktne komunikacije unutar anarhističkog pokreta, 
a okupljanje oko knjiga je tek dio onoga što sajmovi predstavljaju. Svaki od sajmova koji 
se trenutno organiziraju u svijetu ne okuplja samo izdavače i grupe koje objavljuju knjige, 
već kroz bogat program omogućava razvoj diskusije, razmjenu iskustava, upoznavanaje s 
idejama i inicijativama te za lokalnu zajednicu predstavlja važan društveni događaj. 
Upravo zbog velikog broja sajmova, mogućih preklapanja datuma i lakšeg planiranja 
drugih aktivnosti, stovren je blog na kojem možete pronaći popis većine sajmova te 
datume njihovih održavanja, kao i linkove na stranice svakog pojedinog sajma. Tako da 
umjesto pojedinačne najave za svaki sajam, upućujemo vas na http:// 
anarchistbookfairs.blogspot.com gdje možete pomaći sve potrebne informacije. 

Država opet zatvara anarhiste kao primjer svima koji se usudu suprotstaviti nasilju na kojem sama počiva 

Apsurdna optužba za terorizam 


Nakon što su krajem kolovoza 
2009. godine u Beogradu 
bačena dva molotovljeva koktela 
na Grčku ambasadu, policija je 
nakon tjedan dana istrage 
privela na informativini razgovor 
šest pripadnika/ica 
Anarhosindikalističke inicijative 
iz Beograda, nakon čega su 
izvedeni pred istražnog suca koji 
im je odredio jednomjesečni 
pritvor zbog sumnje za djelo 
međunarodnog terorizma. 

Pritvor je u više navrata produžen 
da bi nakon tri mjeseca pritvora, 
odnosno početkom studenog, 
bila podignuta i konačna 
optužnica za međunarodni 
terorizam. 

No, krenimo od početka. Nakon 
što je upućen poziv za solidarnost 
s grčkim anarhistom Thodorisom 
lliopoulosom i aktivnostima 
kojima bi se izvršio pritisak na 
grčke vlasti kako bi bio pušten na 
slobodu jer se u zatvoru nalazio 
osam mjeseci i već četredeset 
dana je štrajkao glađu, u nizu 
gradova u svijetu održani su 


prosvjedi, predavanja, 
informativne akcije, dok su u 
Beogradu na grčku ambasadu 
bačena dva molotovljeva 
koktela, za što je odgovornost 
preuzela nepoznata anarhistička 
grupa "Crni Ilija". 

Nakon kratke istrage zbog 
napada privedeni su članovi i 
jedna članica 

Anarhosindikalističke inicijative iz 
Beograda, koji su se ogradili od 
ovog napada. 

Prethodnih dana su se neki od 
članova ove organizacije, a 
prema izvještaju B92 uredno 
prijavljene u registru nevladinih 
organizacija Srbije, ogradili od 
napada i to tvrdnjama da 
podržavaju zahtjeve, ali ne i 
metode koje su koristile osobe 
odgovorne za taj napad. 

Tako su Ratibor Trivunac, Tadej 
Kurepa, Ivan Vulović, Sanja 
Đokić, Ivan Savić i Nikola 
Mitrović postali prvi međunarodni 
teroristi i to zbog, kako je kasnije 
postalo jasno, 1 50 kuna štete na 
zgradi ambasade i jednom 
ispisanom zaokruženom A. 


U ovom vježbanju strogoće AS I 
ipak nije ostao sam i napušten, 
jer su se ubrzo aktivirali 
međunarodni kanali podrške i 
solidarnosti, održano je puno 
prosvjeda u cijelom svijetu kako 
bi se beogradsku šestorku pustilo 
na slobodu, a tome su se 
priključila i Grupa za monitoring 
procesa protiv šestoro anarhista, 
koji su u više navrata pisali 
prosvjedna pisma, pa su se čak i 
sami "kazneno prijavili" (zbog 
sudjelovanja na okruglom stolu 
koji se bavio uhapšenima) kako 
bi pokazali apsurdnost cijele 
situacije u kojoj je policija troje 
mladih anarhista u Vršcu optužila 
za "ometanje pravde" jer su 
Ijepili plakate na kojima je pisalo 
"Sloboda za uhapšene 
anarhiste". 

Grupa, koja je uputila spomenutu 
prijavu je početkom siječna 
organizirala i prosvjed ispred 
Ministarstva pravde u Beogradu i 
Centra log zatvora, gdje su 
istaknuli transparetne na kojima 
je pisalo "Naši drugari nisu 
teroristi" i "Ometamo nepravdu". 



U trenutku pisanja ovog članka 
šestoro anarhista je već više od 
pet mjeseci u zatvoru i očekuju 
suđenje po optužnici za 
međunarodni terorizam, a Tadej 
Kurepa je brutalno pretučen u 
zatvoru od strane kriminalaca koji 
su ga reketarili i pokušali izvući 
2000 eura od njegove obitelji na 
način da obitelj dostavi taj novac 
nekom kriminalcu na slobodi. 
Upravo je ovakvo nasilje sastavni 
dio represije i onoga što zatvori 
grade, a politički zatvorenici su 
laka meta nasilnika koje država 
zapošljava za obavljanje prljavih 
poslova. 

Više o ovom slučaju kao i razvoju 
situacije možete pratiti na 
Facebook grupi "Sloboda 
uhapšenim anarhistima!" 



Ispod pločnika možete pronaći u: 


ZAGREB :: književni klub Booksa, Martićeva 14d // knjižara Jesenski i Turk, 
Preradovićeva 5 // knjižara Meandar, Kaptol centar // knjižara Planetopija, 
Ilica 72 // Superknjižara, Rooseveltov trg 4 // net kulturni klub Mama, 
Preradovićeva 18, // Roko i Cicibela, Frankopanska 1 // ČAKOVEC :: knjižara 
VBZ, Kralja Tomislava 3 // KARLOVAC :: Domaći, Struga 1 // PULA :: 
infoshop Mica-Maca, Gajeva 3 // RIJEKA :: infoshop Skatula, Delta 5 // 

SPLIT :: infoshop Dislexia, Klub Kocka, Savska bb // ZADAR :: Smart shop, 
Stomorica 2 // Z.V.U.K., Rikarda Jeretova Katalinića 5 // ...i raznim javnim 
događanjima... Ukoliko ste u mogućnosti distribuirati Ispod pločnika, javite se 
i poslati ćemo vam željeni broj primjeraka... 


Grupe i projekti 

U svakom broju ćemo objavljivati listu kontakata 
grupa i projekata koji su aktivni. Priključite se ili, još 
bolje, pokrenite svoju inicijativu pa nam javite vaš 
kontakt. 

Anarhistički sajam knjiga u Zagrebu 

http://www.ask-zagreb.org 

Centar za anarhističke studije 

http://www.anarhizam.hr 

Izdavačka kuća DataArt 

http://www.dataart.hr 

Hrana, a ne oružje! 

http://www.hranaaneoruzje.net 

Infoshop Dislexia 

Klub Kocka, prvi ulaz desno. Savska bb, Split 
e-mail: infoshop_dislexia@net.hr 

Infoshop Tabula Rasa 

Kralja Tomislava 31, Čakovec 
http://www.kmck.org 

Slobodarska knjižnica i čitaonica Roko i Cicibela 

Frankopanksa 1 (u dvorištu), Zagreb 

Mreža anarhosindikalista/kinja - MASA 

http://www.masa-hr.org 

Infoshop Skatula 

Delta 5 (bivša zgrada lvex-a). Rijeka 
http://skatula.anarhija.org 

Sabotaža pokvarenog sistema 

http://aktivizam. 12.forumer.com 

Izdavačka kuća Sto čitaš? 

http://www.stocitas.org 


Početna naklada Ispod pločnika je 1500 kopija. Stvarna 
naklada je vjerojatno i veća, ali nemamo uvid u ukupan 
broj kopija koje nastanu nakon početne naklade. 




